text:
Archivo di November, 2013
Su portanan ta cla pa habri pa Aruba disfruta di dje!!!!
ORANJESTAD (AAN) Awe Diasabra 30 November 2013 den Piedra Plat Entertainment Center lo bay tin pa prome biaha un festival di aguinaldo di porta. 5or di atardi ta cuminsa e festival di cuminda di Pasco cu diferente tent cu ta bende cuminda, cos dushi y artesania di Pasco.
Y pa 7or di anochi e festival di canto mes lo cuminsa. Entrada ta completamente gratis!!!!
Lo bay tin tres categoria pa cu e anochi aki esta: Infantil, Hubenil y
Adulto.
Na caminda pa Dia Internacional di Persona cu discapacidad:
ORANJESTAD (AAN) – Diamars proximo dia 3 di December, nos ta bolbe observa e Dia Internacional di Personanan cu Discapacidad.
Manera ta conoci for di 1998 tur aña e departamento concerni di Nacionnan Uni ta bin cu un tema pa e dia importante aki.
Aña pasa, nos tur por corda cu e tema tabata “Elimina e bareranan pa crea un sociedad accesible cu ta inclui un y tur”.
E tema pa e aña 2013 ta conecta cu esun di 2012 y e ta: “Kibra bareranan, habri portanan, pa un sociedad inclusivo y desaroyo pa tur”.
ORANJESTAD (AAN): Infeccion cu Human Immunodeficiency Virus, esta HIV, ta sigui ta un di e malesanan cu mas ta afecta salud publico rond mundo, mas tanto na Africa unda 1 di cada 20 adulto ta biba cu HIV sigui pa region di Caribe. 1 di december ta dia Mundial di AIDS y lema di e aña aki ta: Getting to zero- HIV and adolescent.
E aña aki World Health Organization (WHO) ta pone atencion riba hende jong (10-24 aña) cu ta core riesgo di keda infecta cu HIV di cual AIDS ta un fase mas avansa di e infeccion aki. Comportacion y circunstancia cu ta pone un persona core riesgo grandi pa keda infecta cu HIV ta:
Circulo vicioso
Pa hopi aña e gobernantenan di MEP a abusa di nos pueblo na un manera cu nunca nos a conoce. Miyones di florin di pueblo a bay den saco di e grupo di famia y amigo. Esaki a sosode abiertamente sin un poco di escrupolo. Tur hende por a mira con familiarnan tabata haya contratonan miyonario sin lo minimo di berguenza.
Pueblo a castiga nan den eleccion di 2009 y atrobe awo den eleccion di september ultimo pero esaki no ta suficiente pa pone e dirigentenan di MEP cambia rumbo di nan politica. Nan ta persisti di keda den mesun direccion y hasta ta actuando cu mas brutalidad cu den pasado.
Premier: Prome cu a yega na e fase aki:
Ministernan y parlamentario nan edad pa pensioen ta bay den un shot na 65 aña entrante Januari 2014
ORANJESTAD (AAN): Prome Minister Mike Eman for di Hulanda a duna un declaracion relaciona cu tur e discusionnan cu tin andando riba restructuracion di e sistema di AOV pa crea un fondo cu ta garantisa e pago di pensioen awor y den futuro. El a sigura cu prome cu Gabinete Mike Eman II a yega na e fase aki di haci un adaptacion den e edad y prima, a tuma varios otro paso prome pa mira si nan lo por tabata e solucion, pero cual no tabata suficiente.
Hopi ta e pregunta si e cambio di edad di pensioen cu kier bini cune, lo conta pa Politiconan den Parlamento y Gobierno. Riba esaki Prome Minister Mike Eman a recorda e Acuerdo di Dialogo Social 2011, den cual a bini diferente ahuste, reformacionnan importante di cambio di edad di pensioen di empleadonan publico (55 pa 60).
Den e periodo ey cu a tuma e decision cu e edad di pensioen di politico cu a ocupa un cargo publico ta subi, ta bay pasa un ley cu ta bisa cu entrante prome di januari di e aña den cual ta cuminsa e cambio di AOV den fase, pa politiconan a pone cu e ta bay di biaha pa 65 aña di edad.
Conocido ex lider sindical Anselmo Pontilius
ORANJESTAD(AAN): Den un declaracion duna riba e discusionnan andando riba restructuracion di e sistema di AOV, e ex lider sindical Anselmo Pontilius a bisa cu ta trata di un tema cu mester a worde atendi hopi aña atras caba. Pero tambe cu e mester ta un compromiso cu henter pueblo mester traha hunto pa yega na dje y sin bira emocional.
E tema ta concentra kico ta bay haci pa sigura existencia di e fondo di pensioen AOV, cual a worde crea na 1960, pa sigura un entrada pa nos grandinan despues cu nan bandona e programa laboral. “E fondo aki ta algo hopi bon cu sigur mi ta apoya,” Pontilius a splica den un declaracion duna. Pero esun cu kere, el a agrega, cu tin un formula magico cu alavez ta e formula corecto pa e fondo, ta ekiboca.
ORANJESTAD (AAN): Cu un shirt color cora, y un carson cortico color blauw scur, Antonio Moreno a cuminza su atardi ta core pa condicion fisico, riba e pida famoso di Fisherman’s Huts pa Malmok/Arashi.
E pida caminda aki ta hopi popular pa esnan cu tur atardi na bahada di solo, ta sea cana of core pa mantene curpa den bon condicion. Pero e problema di mas grandi ta cu aki no tin acera adecuado.
E pida caminda na banda, yena cu piedra, buraco, y suelo desbalanza, ta haci ehercicio bira extra dificil aki. Y mayoria persona cu ta jog ta costumbra caba di cana net na e rand di caminda, pasobra aki tur paso ta mas garantiza.
Drs. Rene Herde:
ORANJESTAD(AAN):Tin un grupo di Parlamento actualmente na Hulanda pa atende un Conferencia riba haci Negoshi entre Paisnan di Reino, Europa y paisnan di Caribe.
Aunke ta prome biaha cu e lider di fraccion di AVP ta participando den e encuentro aki, e ta conoci y ta conta cu participacion di funcionarionan di Gobierno y sector priva di Aruba y otro islanan, hunto cu participantenan di companianan grandi di Europa.
Un di e partinan cu a trata riba e prome dia, diaranson ultimo, tabata con pa haci negoshi den forma exitoso na e partinan Hulandes den Caribe. Remarcabel, segun e Parlamentario ta conta, den e sesion ey Aruba a haya elogio di comerciantenan Hulandes cu tin un relacion comercial caba cu Aruba y den Caribe.
MEP ta mira con fiesta ta sigui…
ORANJESTAD (AAN); Segun Partido MEP, Mike Eman a biaha bay Hulanda. E mester a bay duna cuenta na Parlamento Hulandes riba e situacion financiero di Aruba caminda cu el’a conta un cantidad di mentira.
El a hiba entrevistanan na radio hulandes y eynan e reportero mes a puntre, berdad bo ta biaha cu 20 hende? semper bo ta biaha cu 20 hende?
Un berguensa, anto tur esaki, mientras cu na Aruba ciudadanonan mester cremencha pasobra costo di bida a subi drasticamente. Y hustamente awor cu ta pidi sindicatonan pa hala faha mara pa acepta medidanan, pa Mike Eman y su grupo si fiesta ta sigui.
ORANJESTAD (AAN): Union di Organizacionnan Cultural Arubano (UNOCA), un fundacion cu ta resorta bou di cultura a ricibi bisita di Minister di Cultura Otmar Oduber, unda cu nan a haya e oportunidad pa presenta e maneho y vision di UNOCA na e mandatario.
Mision di UNOCA ta principalmente engrandece cultura Arubano, contribuyendo na un cultura Arubano sostenibel.
Aki a conta cu e presencia di miembronan di directiva completo como tambe cu e directora di UNOCA Señora Lupita Giel, cu a indica di ta hopi contento cu Minister Oduber a pasa pa conoce UNOCA.
ORANJESTAD (AAN): Na Hulanda actualmente tin reunionnan andando cu ta rekeri presencia di diferente grupo. Entrenan a mira Presidente di Parlamento di Aruba y Curacao.
Lider di e fraccion di AVP tambe ta atendiendo reunion.
Ta importante, pa instancianan concerni na Hulanda cerca conoci cu e Presidente nobo di Parlamento, drs. Marisol Lopez Tromp, pa cual nan a reuni y reunionnan programa cu Presidente di Controlaria General, Raad van State, Eerste y Tweede Kamer, pero tambe cu e diferente lidernan di fraccion y Ombudsman di Hulanda.
ORANJESTAD(AAN): Na Den Haag tabata tin un reunion cu Nederlands Centrum voor Handelsbevordering. Aki delegacion di Aruba a reuni riba e tema di e conferencia grandi di Europe Meets America.
Algun di e personanan di Aruba presente na e encuentro aki tabata Prome Minister Mike Eman, Minister di Infrastructura Benny Sevinger y Minister Plenipotenciario Alfonso Boekhoudt, hunto cu algun consehero.
Importante punto di e reunion aki ta e “follow-up” di e EMA 2013, segun a worde splica door di Jan Siemons, Managing Director di NCH.


c: text/html

text:
Editorial: NA CAMINDA PA DESASTRE!
E gobierno actual tin Aruba enfila directamente pa un caminda di desastre, y lo peor ta cu nan no tin e vision o simplemente no kier enfrenta e realidad nan dilanti, o sea cu e hecatombe ta biniendo, pero cu na lugar di enfrenta e problemanan serio cu e Ministro di Finanza ta empeorando, PromeMinistro a dicidi di biraun verfdo temporal! Ate ribacayademostrando cu e tambeporpone pinturanoboriba e viviendanan di un caya di pabou, comosifuera cu e resto di e comite cu ta acompañando e no sa con ta verf un muraya di cas, o convencenos cu algo cu nossa di mes, o sea cu ninguntrabao ta menospreciable. Esaki ta e estado lamentable den cual e Gobierno actual a cay: un Prome Ministro cu na lugar di pone su atencion total na loke ta pasando na Aruba a dicidi di pasa man pa un kwashipa probablementehacipolitica cu verfmento di cas. Awor, lo tin un persona sensato den henter e partido ey cu por aclarea pa mi con y den kico e verfmentoey ta yudae economia di Aruba? Pasobra ta ey e cabuya ta preta, no riba e fachadanan di casnan cu e doñonanmespormehoraaplicandoun man di verf nobo.
Mi a bay Miami pa unsiman, acompañandoparti di mi famia, y na mi regreso kico mi ta wak? Unmontonamento di problemananinterno di Gobierno y un disgusto externo cu ta creciendo cu pasonan gigantesco. Mi a bisa Mike poco tempo pasa, prome cu mi a sali di viahe: si bo laga Juan David sigui haci loke e ta haya ta bon, e ta bay kibra partido, Gobierno y Aruba, tur tres pareu! Pero mi palabranan a cay riba oidonan sordo. Pa corona e asunto di Juan David, no ta mucho tempo pasa cu como Parlamentario di AVP, el a vota CONTRA un mocion di su propio fraccion den Staten. Algo cu den cualke idioma ta e ekivalente di traicion na e union y ideal di un partido politico. Y asina mes el a bolbe aparece riba lista hunto cu e demas parlamentarionan cu el a desprecia den Parlamento cu su voto contrario, y ate awe como Ministro di Finanza. Enfin, mi mester di un mago manera Merlin pa yudami saca sentido di e asunto aki!
Pa mi, e Gobierno aki no ta haciendo un bon trabao, apesar di tur e esfuerzonan cu Otmar ta eherciendo pa contribui y amplia e economia di Aruba den e parti cu ta toca turismo. Otro di esnan cu pa mi bal hopi pa motibo di su lealtad na partido, su honestidad y su capacidad, ta Mike de Meza. Unda e ta? Pakico no ta tende su stem cu mas frecuencia? Di con partido no ta convence pa e ta mas activo, pasobra e ta un di e politiconan cu por contribui na e solucionnan cu Aruba tin mester pa sali di e pos den cual AVP mes a yuda hinke, ya cu e concepto di Gobierno pa loke ta trata entrada y gasto no ta cuadra cu e bon administracion di un negoshi o Gobierno.
Por ultimo, pakico e pensamento comun cu tabata existi y tabata uni tur e integrantenan, a desaparece di repente pa traha lugar pa un aparente fraccionamento di e balornan cu a contribui grandemente na e victorianan di AVP den e ultimo dos eleccionnan?Acaso algun Ministro ingenuo ta bao e impresion cu nan tey, den Gobierno, pa semper? Nan no ta compronde cu e tempo cu Pueblo a otorga nan ta limita na 4 aña o hopi menos, dependiendo di con bon o malo nan ta cumpliendo cu nan obligacionnan? Ainda tin tempo pa lanta for di soño, bay den unconclave y pone cartanan riba mesa, sin importa ken ta bay sinti su mes ofendi, o ken kier bandona o mester ser obliga di bandonapartido. Tempo e partido tin pa recupera loke sea e por perde den un debate asina, sin importa e resultadonan final. Cu bista riba proximo eleccion, e focus mester ta riba e integrantenan di e partido y e partido mes, pa sa con solido o zwak nan ta. Un cos ta sigur, actualmenteAVP no mestersoñamescu un fortaleza(y aliadonan) cu e tabata tin y ta perdiendorapidamente.

robotstxt: allowed

filter: keep


text:
Gobierno y Parlamento di Aruba ta na altura cu algo mester worde haci pa baha deficit di Aruba
ORANJESTAD (AAN): Recientemente Minister di Asuntonan di Reino Hulandes saliente Liesbeth Spies a haci algun remarke den prensa unda cu el a menciona entre otro cu Gobierno di Aruba tin cu bay haci algo serio pa loke ta e situacion financiero di e isla.
Prensa durante un conferencia di prensa a puntra Parlamentario di fraccion AVP Juan David Irausquin tocante esaki.
El a bisa cu e deficit di nos pais di berdad ta demasiado halto y cu mester haci algo.
Segun e parlamentario, tin diferente manera pa logra esaki y riba esey mester tuma lugar e debate riba e hecho cu mester haci algo pa loke ta e entradanan di pais Aruba y e gastonan.
“Aworaki nos mester realiza tambe cu e hecho cu e refineria ta cera y probablemente lo no habri mas tampoco, esaki ta haci un efecto riba e entradanan di bo pais”.
Esaki segun Irausquin, kende a sigui bisa cu Banco Central a bisa cu ciere di Valero por nifica 100 miyon Florin menos di entrada pa Aruba tur aña.
Door di esaki ta bin un situacion unda cu Gobierno tin cu tuma cierto decisionnan.
Pa baha e deficit ta sigur cu sea ta corta e gastonan of ta aumenta e entradanan.
No tin otro opcion, segun Irausquin.
Awor tin partidonan den parlamento cu ta bisa cu e deficit ta mucho halto, pero nan no ta bin cu sugerencianan di kico por haci.
Nan ta critica e hecho cu Gobierno kier baha gasto y nan ta critica tambe e hecho cu Gobierno kier aumenta entrada.
Segun Irausquin, e rapport di Standard and Poor’s a bisa cu Gobierno di pais Aruba a compromete su mes na un reduccion di e deficit pa e proximo aña, unda cu segun nan e lo baha na 250 miyon Florin.
Esey ta indica cu Gobierno di pais Aruba a bisa Standard and Poor’s esaki, pues bo por conclui cu Gobierno a bisa cu e ta bay haci algo pa reduci e diferencia entre gasto y entrada.
Esaki segun Irausquin, kende a sigui bisa cu siman pasa fraccion di AVP a manda un articulo den corant caminda ta pidi Gobierno pa bay Parlamento prome cu fin di aña, pa por debati riba esaki.
“Si nos yega fin di aña y nos no debati riba con nos ta bay atende cu e gasto y entradanan di nos pais, e ora ey ta nada nos por haci, of Parlamento no por influencia e decisionnan”.
“Presupuesto 2013 no a bin Parlamento di Aruba y nos ta kere cu esaki mester sosode”.
“Di otro banda proposicionnan pa baha gasto y subi entrada tambe tin cu bin Parlamento”, segun Irausquin.


text:
Mester para keto un rato y sa kico ta significa realmente cu Aruba ta forma parti di reino
Ser parti di reino no ta duna nos e derecho so pero obligacion tambe
ORANJESTAD (AAN): Gobernador di Aruba riba su discurso na Wilhelmina park a duna di conoce cu Prins Willem Alexander ta para pa bon alimentacion, persona sano y tambe persona nan cu ta haci hopi deporte. Gobernador ta consciente cu tin hopi persona den nos comunidad ta haci hopi trabao boluntario. Esaki ta pilar nan cu ta sostene nos comunidad cu ta un comunidad fuerte y sano.
Gobernador di Aruba sr Fredy Refuniol ta haci un apelacion cu si tin cualkier persona cu sa cu den nan bario tin un persona cu ta destaca di un of otro manera tuma contacto cu e comision cu ta prepara condecoracion y tambe presenta e candidato. Sigur e comision lo yuda pa pone ciudadanonan cu ta destaca den un bunita forma na contribucion boluntariamente den nos comunidad pa nos hendenan.
E comision lo elabora y mira si nan ta cay na remarca pa un condecoracion. Gobernador di Aruba Sr Fredy Refuniol ta duna di conoce cu e aña aki ta un aña particular debi cu pa prome biaha Aruba ta celebra dia di rei. Aruba ta pertenece na reino Hulandes y nos mester celebre. Gobernador di Aruba ta kere cu ta importante pa Aruba ta consciente y sa kico esaki kiermen. Mester para keto un rato y sa kico ta significa realmente cu Aruba ta forma parti di reino. Segun Gobernador di Aruba un di e forma nan cu por yega mas describi e idea tras di reino ta e palabra di reina Wilhelmina cu ta inmortalisa riba e monumento di autonomia na Curaçao ‘’Steunen op eigen kracht doch met de wil elkander bij te staan’’.
Segun Gobernador Fredy Refuniol e monumento cu e palabra nan aki ta na Curaçao, pero e palabra nan aki cu a wordo expresa mas cu 60 aña pasa te ainda ta forma e base di reino Hulandes. ‘’De wil elkander bij te staan’’Boluntad pa apoya otro. Segun Gobernador Refuniol nos no mester perde esey for di bista y como pais autonomo nos por yuda y sostene otro. E pensamento aki a keda ilustra for di aña 1954 den e statuut cu te ainda ta e fundeshi te na aña 2010.
Forma parti di reino primeramente ta significa percura pa bo mes drecha tur bo asunto mientras cu sa cu tin otro ta dunabo apoyo y cu tey den momento dificil pa asina desafia tur reto independientemente. Cada pais tur asunto ta diferente y tambe e solucion pa e problema no ta mes un cos tur caminda. Segun Gobernador Refuniol esaki ta loke cu ta bunita di reino, unda cu ta pone cu e forsa ta sali di cada pais autonomo. Cada pais tin derecho pa haya yudansa, pero tambe e deber pa yuda y e responsabilidad pa percura pa e totalidad.
Tur e puntonan aki ta elabora y responsabilisa den textonan huridico y argumenta cu siguridad y garantia. Ta pertenece den parti di reino no ta duna nos e derecho so pero obligacion tambe, obligacion pa cu otro y e habitantenan di e propio pais y esunan di otro pais di reino ta e deber y obligacion pa haci lo miho posibel di colectividad. Si Aruba por precupa pa tin un reino cu e comunicacion, cooperacion, unda cu por tin diferencia di opinion pero conhuntamente ta yega na consenso e ora nos tur ta biba felis den reino Hulandes.


text:
Poentje castro tin dianan largo ta cana cu laptop horta di claudius philips
Despues di cambio di cos horta na El Triunfo e caso a cuminsa cana
ORANJESTAD(AAN):— Poentje Castro ta den un problema serio cu loke el a haci. El a cumpra of haya un laptop horta cual a resulta di ta procedente di un ladronicia den cas di Claudius Philips.
E mes no a horta e laptop pero tabata sa cu esaki tabata procedente di ladronicia. Den mesun laptop tabata tin algun grabacion di Claudius cual Poentje a conta hende di dje. E no a bisa cu e tabata tin laptop. Mas bien a comenta riba e grabacion. For di practicamente un of dos dia despues di e ladronicia na cas di Claudius na Wayaca Residence parce cu Poentje a wordo acerca pa esnan cu tabata tin e laptop horta.
Despues di esey Claudius mes a pasa na diferente Radio pa bisa loke cu el a perde. Fotonan y grabacion di su mama sigur ta algo cu Claudius kier a haya bek.
Un cos por ta sigur cu Poentje na dado momento tabata sa bon cu laptop tabata di Claudius.
E investigacion di recherche a conduci na varios detencion.
Te hasta trahadornan di El Triunfo cu a tuma otro cosnan horta na cas di Claudius a ser interoga y despues laga liber.
Den corant tambe a sali cu a detene hende den e caso di ladronicia pa motibo di e holoshi corta di Claudius.
Esaki tampoco a encurasha Poentje pa bai hiba e laptop di Claudius pa polis of pa su doño bek.
Diabierna algo pasa di 11or di mainta recherche cu a haya autorizacion di ministerio publico a bai detene Poentje na su oficina den Weststraat. Cu man geboei a bin afor cune.
Na warda sub fiscal a prolonga su detencion y el a keda sera tambe su prome anochi.
E noticia aki a plama mesora despues cu un boletin a bai den aire.
Parce cu Poentje a laga sa cu e tabata tin e laptop pa su uso propio y no a haya necesario pa entrega esaki. Encubrimento ta algo hopi serio y tin castigo halto riba dje.
Cumpra cos horta te hasta tin biaha ta mas castigable y huez no ta chansa den situacionnan asina.
Den bida hende mester echt cuida nan imagen y casonan asina ta algo cu pa hopi tempo por laga un hende perhudica..


text:
POLIS ATENTO A RESOLVE CASO DI ATRACO RIBA TURISTA MESORA Y A DETENE 2 SOSPECHOSO DI CUAL E FEMENINO TA NA ESTADO Y A SER HIBA HOSPITAL CU URGENCIA
Diamars atardi a sosode un caso di atraco riba un turista na e beach dilanti di Playa, cu actuacion rapido y cu tip di algun bon testigo a logra pone man riba 2 sospechoso den e casnan di pueblo na Noord y tambe a confisca un auto cu a ser usa den e atraco. Lo mas impactante den e caso aki ta un di e sospechosonan ta un hende femenino di fam S. cu ta na estado y net na ora di su detencion a cuminsa haya dolornan di parto y a ser hiba hospital mesora. E turista victima tambe a bay na polis pa entrega keho.


text:
Parlamentario Melvin Tromp ta reta Edmond Croes pa bisa si e a haya placa di Shelter si of no
ORANJESTAD(AAN):Melvin Tromp di AVP tambe a reacciona riba e contractonan lucrativo su e gobierno anterior a cera cu e famianan yega na e gobernacion anterior. Contractonan caminda cu clausulanan a wordo saca cual motibo awe gobierno ta den corte pa purba stop e pagamento di e edificionan aki cu ta bashi… Den entrevista e parlamentario cu documento den man a splica. Un biaha mas a bin resulta caminda cu Sr. Tromp a presenta su mes na un programa di radio, caminda cu el a expresa cu Hotel Central ta un ehempel pa loke ta abuso di confianza, placa di pueblo ta wordo destina den un edificio cu ta practicamente para. Un edificio completamente bashi, cu te hasta tabata tin sugerencianan cu a bin na mesa di gobernantenan pa bashe abao ,pasobra e edificio aki no ta cumpli cu e rekisitonan pa loke ta regarda e parti di seguridad.
Esey a haci c una e momento ey a expresa e tipo di abusonan aki. Mester para keto un rato y pensa. Esaki ta placa di pueblo. Na momento cu ta trata placa di pueblo, ta deber di e parlamentarionan pa expresa esaki. A bisa den un programa di radio cu Sr. Tromp a tuma nota di cierto expresionnan den pasado, caminda a menciona Sofienne Holding NV, a core bisa cu no ta doño di e negoshinan aki.
Ora cu ta papia di abuso cu papia di placa di pueblo, manera un edificio di Hotel Central, caminda cu tin riba un miyon florin ta wordo destina, a bin di comprende cu Sr. Edmond Croes, pa un of otro motibo, lo a haya ta bon pa dirigi su abogado pa pidi Sr. Tromp rectifica.
Sr. Tromp a haci esey ayera y a bay over pa bisa cu no tin nada pa rectifica, pasobra tin documentonan palpabel, cu ta indica unda cos a bay robes y ki tipo di abusonan tabata tuma luga den gobierno anterior di MEP. Sofienne Holding ta activo for di 1996 y Sr. Edmond Croes ta completamente autorisa pa atende tur loke tin di haber cu e negoshi aki.
Segun Melvin Tromp ora cu el a cuestiona e contracto di huur tin hende cu ta sostene MEP cu a manda deurwaarder pa e rectifica. E contracto aki Booshi Wever tempo e tabata minister a firma esaki sin conocemento di minister Marisol Lopez Tromp. Ora MEP a perde eleccion a cambia e contracto riba dje segun parlamentario Melvin Tromp. Segun Sr. Tromp, e mesun Sofienne Holding ta encarga cu e edificio. Si Sr. Edmond Croes a bisa cu e edificio aki, e no tin nada di haber cune, e ora Sr. Tromp ta reta Sr. Croes na su emisora pa bisa, cu nunca el’a haya placa di e shelter aki, bay den su television, caminda cu e ta expresa esaki bisando cu e no ta responsabel pa e edificio aki y no a haya ningun placa pa loke ta e edificio.
Esey ta haci e ora ey cu si esey ta e caso, e ora Sr. Tromp tin e derecho di haci un denuncia, pasobra e ora ey, locual a wordo firma, e acuerdo cu a wordo cera, no ta cuadra cu realidad, pasobra un persona mester ta ricibiendo placa cu segun Sr. Croes ta bisa cu no ta e cu ta haya e placa.


text:
Supuesto deseo di APA pa negocia cu ASTEC, ta mustra manera instruccion di gobierno
Segun Abogado David Kock:
ORANJESTAD(AAN): Dialuna na corte a tuma lugar un caso cu e compania Barcadera Container Terminal (BCT) a entama contra APA. BCT a wordo representa pa abogado David Kock, mientras cu APA a wordo representa pa abogado Tirso Koeiers. Ta asina cu pa cu e proyecto di mudamento di waf di Oranjestad pa Barcadera, APA a indica cu e ta bay negocia cu ASTEC pa loke ta e contrato aki y si e no logra cu ASTEC, e ora ey numa lo hasi un destaho publico. Abogado Kock a cuminza na splica e situacion. El a bisa cu un compania ta liber di negocia cu cualkier otro compania pa yega na un acuerdo, pero ora ta trata di un compania di importancia halto pa entre otro tambe orden publico, manera ta e caso di APA, cu tin pais Aruba como unico accionista, e compania mester tene un destaho publico.
Kock a splica cu APA mes algun tempo pasa a skirbi den un carta cu e inversion pa loke ta e proyecto di mudamento di waf ta asina grandi, cu APA como instancia di Gobierno, mester tene un destaho publico.
E clientenan di Kock esta BCT, ta cuestiona cu APA prome corectamente ta bisa cu mester tene un destaho publico y awor diripiente nan ta bisa cu nan ta negocia prome cu ASTEC y si no yega na un acuerdo, nan lo tene un destaho publico, na cual ASTEC tambe mag di participa.
Kock a splica cu esaki ta inhusto pa loke ta otro companianan manera BCT, cu tambe kier purba haya e contrato. Pesey e caso sumario a wordo entama, pa pidi huez pa no permiti APA sinta na mesa cu solamente ASTEC y duna otro companianan den un destaho publico, e mesun oportunidad.
Si e bay sin destaho publico, esaki lo bay contra principionan di “Good Governance”, segun e abogado. Segun cierto convenionan cu tin cu World Trade Organization (WTO), pa proyectonan di mas di 1 miyon florin mester tene un destaho publico.
Abogado Koeiers di otro banda representando APA, a bisa cu e deseo expresa pa APA di kier a tene un destaho publico, no ta nifica automaticamente cu APA mester tene un destaho publico.
Na prome instancia APA a bisa cu e lo kier tene un destaho publico, pero awor e ta pensa otro.
Ta asina cu tabata tin un caso aña pasa entre APA y ASTEC, unda cu APA a pidi huez pa kibra e convenio di concesion cu e tabata tin cu ASTEC y huez a duna APA razon.
Despues cu esey a sosode, APA no tabata sinti e presion mas di ASTEC, pasobra ASTEC no tabata tin un posicion poderoso mas. A bin acerca cu Gobierno a expresa cu lo ta bon pa APA papia prome cu ASTEC y despues tuma un decision si mester tene un destaho publico.
Koeiers a splica cu como cu e relacion entre APA y ASTEC a cambia, actualmente APA ta papiando cu ASTEC, pero no a yega na un decision formal ainda. E abogado a splica tambe cu un tercer partido no por bin dicidi kico un compania mester hasi of no.
Koeiers a menciona 5 punto dicon APA ta haya ta bon pa duna ASTEC e prome oportunidad di ta encarga cu e proyecto di mudamento di waf. E prome ta cu ASTEC tin 30 aña di experiencia na waf. Tambe ta asina cu ASTEC conoce e wafnan hopi bon. Ademas di esaki, ASTEC tin e material necesario pa e tarea como stewador na waf.
Loke ta importante tambe ta cu APA y ASTEC tin un relacion cu otro caba pa mas di 30 aña y cu ASTEC tin personal den servicio cu e conocimento y experticio pa hasi tur e trabaonan necesario.
Abogado Kock despues a indica cu e supuesto deseo diripiente di APA pa papia cu ASTEC, ta parce mas un instruccion duna pa Gobierno.
El a splica cu den e caso anterior entre APA y ASTEC, APA a papia na otro manera di ASTEC y awor diripiente APA ta haya cu ASTEC ta un compania ideal. Huez na dado momento a bisa abogado di APA cu ainda e no ta compronde dicon APA a bisa claramente cu e lo tene un destaho publico y despues diripiente a cambia di opinion.
Na dado momento director di APA Alfonso Boekhoudt a splica huez cu na momento cu APA a expresa cu e lo hasi un destaho publico, e tabata sinti su mes mas lomba contra muraya, mirando pues e caso cu tabata tin entre APA y ASTEC.
Sinembargo ora huez a duna APA razon den e caso ey, APA no a sinti su mes mas lomba contra muraya y a pensa cu e lo ta mas facil pa negocia cu ASTEC y esey ta loke ta pasando awor.
Abogado Koeiers den nomber di APA a priminti huez cu APA lo no sigui negocia cu ASTEC ni yega na un acuerdo, tanten cu huez no duna su veredicto.
Huez a bisa cu como cu e caso aki ta uno basta complica, e ta bay purba di duna su veredicto dentro di dos siman, pues Diaranzon dia 15 di September.


text:
Di Dos Guera Mundial
Di dos Guerra Mundian, (hopi biaha abrevá manera WWII of WW2), tabata un konflikto militar global durando di 1939 pa 1945, ku a involvi mayoria di e nashonan na mundu, inkliendo tur di e poder grandinan na mundu, organisá den dos partido militar opponente: e Alliadonan anto e Axsis. E tabata e guerra mas plamá na mundu, ku mas ku 100 míon persona militar mobalisá. Den un estado di "Guera Total", e partisipantenan mayor a hinka henter nan ekonomia, industia, anto kapabilidat sientifiko pa yuda e esfuerso di guera i ta kita e destinkshon entre rekurso civil i rekurso militar. Marka pa eventonan signifikante invulviendo civilnan, inluiendo e Holocaust anto e Lansamentu di Bom Atomiko Riba Hirsoshima i Nagasaki, e tabata e konflikto mas mortal den historia humano resultando den entre 50 míon pa 70 míon morto.
Kronología[editá | edit source]
Ta generalmente aksepta ku e Guera a kuminsá dia 1 di Spetember 1939, ora Alemania Nazi a invadi Polonia anto esei a sigui ku e deklarashonan di guera riba Alemania dor di Fransia, anto mayoria paisnan di e Emperio di Inglaterra anto e Commonwealth. Alemania kera establesé un emperio aleman grandi den Oropa. Durante 1939, te ku kumisamentu di 1941, den un serie di kampania militar anto tratado politiko, Alemania a konkistá militarmente i politikamente un gran parti di kontinente oropeo anto parti di Union Sovietiko. Inglaterra anto e nashonan di commonwealth a keda e uniko forsá mayor bringando kontra e Axis den nan kampania di desierto na Nort Afrika. anto den e ekstenso batalla di atlantiko. Na Juni 1942, e Axis Oropeo a lansa un invashon di Union Sovietika, dunando un komiensu na e fronta oost, ku lo bai bira e kaminda di guera di mas grandi ku e mundu a hera di mira, ku na e momentu aki tabata dedika kasi tur di e Axis su poder militar. Na desember 1941, E emperio di Hapon, ku durante e tempu e kaba tabata den e Di dos Guera Shino-Hapones ku China for di 1937 anto ku kera establese dominansia riba Sur Asia anto Asia Sureste, A attaka Estadonan Uni anto poseshonan oropeo den e Oceano Pasifiko, konkistando masha lihé un gran parti di e region.
E Axis su avanse a wordu pará na 1942 despues ku a gana Japon den un serie di battala maritimo anto despues ku a devasta e tropanan di e Axis Oropeo na e Segundo battala di El Almaein na Nort Afrika i e Battalla di Stalingrad na Union Sovietika. Na 1943, ku un serie di perdida Aleman na oost di oropa, e alliadonan a invadi Italia, anto e Merikanonan a haña viktoria na Oceano Pasifiko, e Axis a perde su initiativo stategiko anto a pasa ku un retirashon strategiko di tur fronta. Na 1944, e aliadonan a rekaptura Fransia, i e Union Sovietika a reklama tur du perdidanan teritorial anto a sigui ku invadi teritorio Aleman anto su aliadonan. E guera na Oropa a kaba ora Union Sovietika a kapturia Berlin, e kapital aleman ku a resultá den viktoria pa Oropa dia 8 di Mei 1945. Pa e tempu ei, e poder maritimo di Hapon a perde kontra esun merikano, anto un invashon di e islanan di Hapon dor di Merika a bira imminente. Ku a resulta ku e Bom-mentu di e siudatnan Hapones di Hiroshima i Nagasaki
Konsekuensia[editá | edit source]
E guerra a kaba ku viktoria total di e aliadonan riba Alemania i Japon na 1945. E segundo Guerra Mundial a laga e alimientu politika i e stuktura social di mundu drastikamente kambia. Komo Nashonan Uni a wordu establese pa preveni futuro guera i koperashon internashonal, Union Sovietika i Merka a lanta komo dos superpoder rival, ku a kuminsa e Guera Friu, ku lo dura pa e sigienta 46 aña. Durante esei e influenisa di e nashonan oropeo a baha drastikamente, anto e Dekolinisashon di Afrika i Asia a kuminsa. Mayoria pais ku su infrastuktura a wordu devasta durante e guera a kuminsa bai dilanti anto a bira hopi mas modero anto integrashon politiko a kuminsa den un esfuerso pa stabilisa relashonan.


text:
Minister Michelle Hooyboer-Winklaar a ricibi autor di De Duik
ORANJESTAD (AAN): E conocido escritor Hulandes Sjoerd Kuyper ta di bishita na Aruba pa haci entrega di su buki na amantenan di bon lectura, entre otro Minister Michelle Hooyboer- Winklaar, den su calidad di Minister di Enseñansa. E ta un amante ferviente di literatura y ta encurasha muchanan pa lesa mas tanto cu ta posibel, dunando su sosten entre otro na Bon Nochi Drumi Dushi.
Sjoerd Kuyper no ta un desconoci na Aruba, el a skirbi Malmok, un buki pa mucha, 15 aña pasa. Pero tambe e escritor ta popular entre e muchanan door di su bishita durante e boekenweek na Aruba.
De Duik ta ilustra un cuenta futuristico di un mucha cu ta duik bao di e pondjes brug na Corsou na bahada di solo y ta bay back den tempo. Bay den tempo pa por pasa den e experiencia di su antepasadonan na momento cu a anula e epoca di sclavitud.
Roli, e protagonista di e buki, ta un mucha cu ta conta su storia di manera dibertido, singular y emocionante.
E ilustracion ta den man di de Loo cu a bin bishita Corsou specialmente pa e ocasion aki y asina a ilustra diferente partinan di Corsou di un manera espectacular.
Minister Michelle Hooyboer - Winklaar a keda impresiona cu e 22 diferente estilonan di ilustracion cu ta aparece den e buki.
E audiencia cu mas a responde riba e bunita storia aki ta muchanan entre 10 a 12 aña, pero tambe ta di remarca cu e mayornan a laga e bookshelves nan bashi na Hulanda.
“Masha poco nos ta haya escritornan cu ta skirbi riba nos islanan den nan idioma, specialmente narando un storia di e forma aki” Minister Michelle Hooyboer – Winklaar ta remarca.
Sjoerd Kuyper a haya un “5 star review” pa “De Duik”. Minister Michelle Hooyboer - Winklaar a recapitula cu durante Youth Parliament na St. Maarten, e hobennan cu a participa e toca mas di un biaha e tema cardinal, con nan mester laga e parti di cultura resona y reconoci pa esunnan cu conoce e parti Caribe den Reino Hulandes. No tin suficiente material riba esaki. Y kico nan por haci pa trece cambionan.
Literatura ta un forma pa resolve esaki. Y ta pa e motibo aki cu e mandatario ta orguyoso cu tin mas escritornan cu ta tuma e tempo pa conoce e resto di Reino Hulandes manera ta relata den e buki y ta spera cu mucho mas bukinan lo sigui pa laga e storia atras pa esunnan cu ta bin despues di nos.


text:
Boneiru, Sint Eustatius i Saba (Karibe Hulandes) tin un status nobo komo munisipionan partikular. Ku e status aki nan ta pertenesé direktamente na Hulanda. For di 10 di òktober 2010 Hulanda ta tuma e tareanan atministrativo di gobièrnu di Antia Hulandes pa su kuenta.
Munisipionan partikular
Ku nan status nobo di “munisipio partikular” e islanan a keda ofisialmente rekonosé komo “entidat públiko” di Hulanda. Esaki ta regla den Wet Openbare lichamen BES (Lei Entidatnan Públiko BES). Otro entidatnan públiko ta Reino, munisipio-, provinsia- i institushonnan di derecho públiko pa ehekushon di tareanan di kaminda, kanal i haf.


text:
Gautama Buda
Gautama Buda of Buda tabata un legendario naci den e antiguo ciudad na India di Lumbini. E ta un figura religioso sagrado pa e budistanan y tambe pa e hindustanan. E fundado Dharma e prome Gran Iluminado p’e budismo y e encarnacion di e dios Vishnu pa e hudismo.
Aunke ta existi hopi leyenda ta considera cu e tabata un lider religioso conoci como Siddhartha Gautama. El a biba den epoca di cambio curtural unda tabatin hopi atake di e procedimento religioso tradicional na India. E religion Buda ta un di e religionnan mas grandi na mundo. E termino buda ta nifica ‘inteligente’ of ‘iluminado’ ta pa nombra tur e humanonan cu a haya e nirvana.
Nacimento[editá | edit source]
Su luga di nacimento tabata na Lumbini den e reino Kapilavatthu, un pueblo di Terai (actuamente Nepal) cu ta keda na e seronan di Himalaya. No tin fecha exacto, segun investigadonan, cu el a nace na e tempo 583 p.C. Su tata, Rey Suddhidana tabata un lider di un grupo yama Shakya. Segun leyenda cu Reina Maya mama di Siddhartha a soña un anochi y cu el mira un olifanti cu shete cacho y cabes colo cora bahando fo’i shelo y drenta den su barica na banda drechi. Ocho sacerdote a splic'e cu su yiu ta bay ta un santo y ta bay alcansa e sabirudia perfecto. Despues el bay na su cura cu su sirvientenan y cana bou di un mata, el a colga su mes na un palo y mira shelo y na mesun momento yiu Siddartha a sali na banda.
Ora Prins Siddartha tabata un tiki mas grandi, un homber religioso a bin propone cu e ta bay ta un militar poderoso of un docente religioso. El nace den un bida luhoso y proteha for di otro religion y di sufrimento.
Hubentud[editá | edit source]
Su prome aña como prins, Siddartha a trancuri complentamente fo’i hende den tur actividad spiritual, semper el a biba cu su famianan. El a ricibi miho educacion y formacion den su tempo. Siddartha a cuminsa sinti curiosidad p’e conoce e bida mundano exterior y el a pidi su tata permiso p’e satisface su deseo. Su tata Suddhidana a accedi, pero pa e proteccion di su yiu, el a manda un orden pa despeha e cayanan pa tur vision malo p’e consenshi di su yiu.
Casamento[editá | edit source]
Na e edad 16 aña el a compromete su matrimonio cu su prima Yasodhara. Ora el a alcansa e adolescencia, el a casa cu su prima y cerca na e edad 30 aña, el a haya un yiu homber Rahula cu ta nifica ‘obstaculo’ y ‘cadena’. Pa hopi tempo nan a cria su yiu na e palacio.
Abandono di hogar[editá | edit source]
E descubrimento di behes, enfermedad y morto tabata traumatico pa Siddhartha. El a haya sa cu e tambe ta bay sufri asina y su animo a bira tristo, el cuestiona su mes: ‘Con un hende por biba na paz y felicidad si esaki ta haci e bida desastroso’. E prins a wak un biaha un anacoreta(=retiro), un pastor medicante, el a sinti su mes hopi impresiona di nan caracter di trankilidad. El a dicidi di biba asina di un bida extremo ascetismo(=practica) bibando como pober. Siddhartha a biba como prins na e edad 29 aña. El a bandona su hogar lagando atras su casa y yiu. El a drenta na e bida mundano cu cabes feita y un bisti di colo geel. Sin placa, ni bienestar nada. Den buskeda di iluminacion.
Docente[editá | edit source]
Saddhartha a siña for di cuater diferente docente. El a siña dos cos importante: prome, ascetismo extremo no ta conduci e liberacion total, sino un tiki mas y di dos, cu el a yega cierto instante cu ningun docente ta capaz di siña mas cu ne. Saddhartha a dicidi di no sigui busca crecemento di sabirudia mas, sino paden den su mes.
Tabatin dia cu e no tabata come y ni bebe, pasobra e tabata practicando su extremo ascetismo. E tabata suak, un par minuut despues di su morto. El a scucha un docente siñando un mucha muhe con pa toca e cis (citer,zither) el a bis’e: ‘Si e hilo ta fofo, e ora ey no ta zona bon, pero si e ta hopi ahusta e ta kibra. E hilo tin cu ta net bon p’asina e duna su musica y harmonia’. Na e momento ey buda a compronde cu e caminda fisica austeridad no kiermen pa alcansa liberacion. For di e dia ey el a encurasha hopi hende pa tuma e paso di extremo. El a yam'e ‘camindanan di medio’.
Morto[editá | edit source]
Ora buda tabatin 80 aña el a bisa su amigonan y su prima Ananda cu e ta bay laga nan pronto. Na Kushinagara no hopi leu for di cas, el a come cuminda venenoso cu a causa un dolor inmenso y sacamento. Finalmente el a bay drumi bou di un pal’i mango y muri.


text:
Desaroyadornan di Hard Rock tin te fin di Augustus pa keda cla cu financiamento
Minister Otmar Oduber: sino lo basha edificio abao y haci e lugar un beach publico
ORANJESTAD (AAN): Ultimo dianan a bini dilanti un biaha mas e hecho cu ainda e grupo cu kier bini cu Hard Rock Hotel & Casino, unda antes Bushiri Hotel tabata situa, no a keda cla cu e financiamento. Minister Otmar Oduber a splica cu tin un documento di Aruban Investment Bank (AIB) cu ta bisa cu e garantia di dos miyon dollar cu nan a duna e desaroyadornan di e proyecto ta valido te cu fin di augustus.
Ta pa e motibo aki tambe cu su persona envolvi den e proyecto, a duna e grupo te cu 16 di augustus pa keda cla cu financiamento. Esaki pasobra AIB a informa cu esaki ta e ultimo biaha cu ta extende e garantia di 2 miyon dollar.
E mandatario a expresa cu e ta haya lamentable cu preguntanan ta wordo haci na dje publicamente, relaciona cu e desaroyadonan di Hard Rock Hotel & Casino. E ta bisa esaki pasobra recientemente apesar cu Fitch Rating a downgrade Aruba, e lo ta duna un perspectiva stabiel danki a e desaroyo di sector di turismo cu nan ta mira lo sigui crece.
“Turismo ta canando bon den tur area, danki na e partnership cu nos hotelnan, aerolineanan, trabou cu aeropuerto, ATA, AHATA y tur nos partnernan ta haciendo.” E unico cos cu e politiconan di oposicion por gara nan mes na dje ta e asunto di Hard Rock, haciendo pregunta cu tendencia di purba mancha e proyecto aki. Un di esnan cu ta trata di mancha e proyecto aki ta e ciudadano Jan de Ruyter.
El a sigura cu pueblo por ta trankil pasobra henter e proyecto aki no a wordo encamina solamente door di Minister Otmar Oduber, sino door di un comision cu hendenan di KvK, Banco Central, DIP, di Turismo y otro instancianan, cu a percura pa sigura cu esnan cu gana e bid, lo por cumpli cu e construccion. E mandatario a recorda cu recientemente e mes a expresa su lamento cu e proyecto aki ainda no a keda concretisa, pero e plaso ta core te cu augustus pa nan por keda cla. E ta lamenta cu cada biaha ta trata di trece punto negativo dilanti.
For di inicio a mustra cu un parti di e grupo di Southwest, cu ta e desaroyadonan, ta famia Croes cu ta envolvi localmente den real estate manera e proyecto di Gold Coast. E ta un noticia bieu, ademas ex Minister Tico Croes no tin nada di haber, y e ta biba den exterior. Nan ta haciendo tur lo posibel pa cumpli cu e exigencianan cu tin. Si nan no cumpli pa fin di luna, Gobierno lo haci un “call” riba e garantia, ya cu esaki ta un di e condicionnan cu a pone pa e grupo cu gana e bid. E mandatario a sigura cu no ta papia di un proximo candidato. Gobierno ya caba a tuma e decision cu si e proyecto di Hard Rock Hotel no sigui, e prome opcion ta pa haci e area limpi, bashando e edificio abou.
“Nos a duna suficiente espacio pa resolve e ruina aki,” e mandatario a recorda. Practicamente e hotel tin rond di 10 aña para bashi. E propiedad practicamente no tin balor mas, y si no yega na un acuerdo cu e grupo aki, ta e deseo pa limpia e espacio y hacie un beach publico. Sheraton tabata e grupo cu a keda na di dos luga den e destaho. Nan a manda un carta pa Minister di Turismo recientemente bisando cu ainda nan ta interesa den e proyecto. Pero, el a recorda, cu tin un decision cu si no keda cla cu e grupo aki mester bay bek Parlamento pa mira cual nan ta pensamento, pasobra tin un mocion acepta cu mester haci e luga limpi.


text:
November 14, 2013 / Lokal
Tin tur indikashon ku ta tap parlamentario Schotte:
Minister di hustisia Nelson Navarro:
SITKOM NO A DUNA APROBASHON I LO FIHA POSISHON DEN PROKSIMO ORANAN
Di akuerdo ku Premier Ivar Asjes.... SI PAPIA MALU DI KORSOU NA ULANDA, PASOBRA NOS MES KE ...Nos no por prosperá si nos sigui bringa otro dje forma aki...
Segun GevMin Marvelyne Wiels….
SOSPECHOSO INTELEKTUAL DI ASESINATO A MENASA KO-AKUSADONAN
Segun partido PAR....
Almuerso pa generá fondo pa GreenTown
© 2013-15 Extra - Notisia di Korsou


text:
Apa evaluando un un keho di sabotage y demanda legal pasobra e grua ta certifica
Trahadornan di ASTEC no kier subi grua
Agencianan birando impaciente pa actuacion riba waf
ORANJESTAD (AAN): E comportacion di e trahadornan di ASTEC pa cu e grua ta obliga APA cuminsa tuma pasonan legal. E ultimo acto ta hole na sabotahe y esey ta motibonan tambe cu APA ta bay entrega un keho oficial na autoridad. Tin fotonan parce den file di e ultimo caso aki unda por mustra cu loke a sosode den e relay room no ta un fayo. Ta un sabotahe ta loke parce a tuma lugar caminda a usa un rod di welder pa causa daño na e grua.
No ta pornada tabata ser menciona cu cada biaha trahadornan ta busca motibo pa no traha. E grua ta certifica.
E trahadornan di ASTEC tabata tin reunion cu APA y nan director y por a sinti for di nan cu diahuebs mainta probablemente nan lo no subi tereno y grua pa traha.
Diaranzon tecniconan di APA a subi e grua cu e trahadornan di ASTEC y ningun caminda por a mira fayonan grandi cu e grua mester keda pafor di servicio. E grua ta hayando su mantencion y pesey mes e ta certifica.
Mientrastanto e comerciantenan y agencianan cu ta atende cu barconan a cuminsa bira impaciente. Comportacion asina ta pone cu APA no por haci otro cu cuminsa cana caminda legal. Mescos un keho na autoridad pa e supuesto sabotahe.
E temor ta keda cu si mester haya otro grua nobo nobo e trahadornan lo busca otro excusa pa stroba desaroyo di waf di carga. Algun luna pasa of ta aña pasa e trahadornan a sera un bon CAO.
Pesey ta lamenta cu e trahadornan cu sa con malo e situacion ta tur caminda y sigur pa APA y ASTEC, kier comporta nan mes di e forma aki.


text:
Cual auto cora a hit and run na Ponton den Nayo Straat?
ORANJESTAD (AAN): Polis ta buscando un auto cora cu a hit and run den Nayostraat na Ponton. Testigonan a bisa cu ta un auto cora a hit and run den marduga. E marcanan cu a keda atras tambe ta prueba esey. Un habitante di Nayo Straat na Ponton a lanta y haya su Lexus kibra. Mesora el a yama polis y un investigacion ta indica cu ta un auto cora a comete e acto aki.
Experiencia di polis ta mustra cu e culpable mester ta biba den e area ey mes. E chofer cu a comete e acto aki a drenta Nayostraat y sea pa soño of core bao influencia a pone cu el a dal den e Lexus.
Ta tirando bista pa mira den e vecindario cualkier auto cora cu ta pasa den cercania y asina saca afor precisamente kende ta e culpable. Ningun hende lo gusta pa nan dal nan auto y core bay. Pesey mes esun culpable ainda ta na tempo pa bolbe y atende cu e problema manera hende grandi.
Ya caba diferente garashi y agencia di auto ta na altura y na momento cu un auto cora yega pa drecha cu golpi nan lo yama.
E auto cu a dal mester ta uno un poco halto mirando e mancha cu el a laga na e parti ariba di e bahul. Cualkier informacion por acerca e doño mes den Nayostraat of yama polis di trafico na Playa.


text:
Padu Lampe
Juan Chabaya Lampe (tambe Tata di Cultura) a nace dia 26 di april 1920 na Aruba. El a bira popular den Antia Hulandes y den Caribe como pianista, cantante, autor y pintor. E ta conoci pa su nomber aristico Padu del Caribe. Juan Chabaya Lampe a wordo yama door di su padushi y el a haya e nomber di cariño Padu.[1] Padu a casa cu Daisy Croes na aña 1946. E tin un yiu cu yama Vivian Lampe y e tin dos nieto chikito.
Kontenido
Conocido[editá | edit source]
Poco artista local no a bira hopi famoso manera Padu del Caribe, e tabata sumamente popular na Aruba y na Antia. Su composicion cu el a haya di su mesun estilo supremo cu ta hopi conoci na Antia Hulandes, Venezuela, Colombia, Merca y Hulanda.[2]
Biahe[editá | edit source]
Padu tabata kier semper pone e nomber di Aruba y su canticanan Arubiano bira conoci, p’esey el a toca na Curaçao, Bonaire, Caracas, Medellin, Maracaibo, San Juan, Sto. Domingo, Havana, Miami, New York, Hulanda y Seattle.
Desaroyo musical[editá | edit source]
Na e edad 9 aña Padu tabata tin hopi interes pa musica, pasobra el a lanta den un famia musical. Padu su Tata Harry Lampe tawata tocado di piano y tawata lesa nota musical. E tata di Padu a forma un grupo chikito cu su rumannan. Zep Lampe (fluit), Olivier Lampe (violin),Wim Lampe tawata toca cuarta, wiri y piano. E famia Lampe tawata biba na Nassaustraat. Ora e famia tawata hunto, nan ta traha cantica y esey tawata hopi agradabel. Semper tawata tin hende ta para pafo pa scucha y ora nan caba di toca, nan tawata bati man pa duna e tocadonan mas smak pa sigui toca.
Amistad[editá | edit source]
Ora Padu tawata chikito na un cas scuchando un bunita cantica di e paino y e ta scucha Rufo Wever toca e piano Padu cu su 8 aña y Rufo Wever cu su 11 aña hugando. Padu a bis’e: “ami tambe kier toca asina”. Esey tabata e nacimento den un amistad largo.
Otro instrumento[editá | edit source]
Despues di piano cu el a siña caba Padu a cuminsa practica cuarta, violin, mandoline y klarinet. Despues di un tempo di les di piano, Padu a cuminsa haya poco poco su mesun ritmo y estilo. For di e edad hoben di 16 aña, el a cuminsa toca pa publico. Padu a concentra riba su piano y compone musica cu e cuarta. Prome e melodia, compone musica riba e cuarta, despues practica riba e piano y pa ultimo e ta skirbi e texto. Asina e tawata hacie. El a demostra cu e por bon den otro ritmo manera Merengue, Dansa, Bolero, Mambo, Twist Rock y Swing.
Cantica special[editá | edit source]
Pa tur e mamanan riba Dia di Mama, Padu a skirbi un cantica “Pa ma”. Pa su nieto chikito 'Erwin Anaya’. Padu a copia un cantica cu ta yama “Sonrisa di un baby” y el a skibri e texto den tres idioma. Padu a haya e composicion un di su mas bunita trabou.
Himno Nacional[editá | edit source]
Rufo Wever y Padu hunto nan a skirbi y saca e wals Aruba Dushi Tera esaki tawata na aña 1976, cu a bira oficialmente nos “Himno y Bandera” di Aruba.
Autor[editá | edit source]
E ta autor di tres buki tocante filosofia y metafisica.
- The 3rd Element .
- Harmoniology.
- Ciencia acercando e mundo spiritual?.
Pintor[editá | edit source]
Den presencia di Gobernador di Aruba y cu Biblioteca Nacional a haci acto di apertura di un exposicion exponiendo su cuadranan nobo. Tabata un apertura hopi formal, caminda drs. Mirto Lacle a elabora riba e Doctorado di Padu. Tambe sr. Stan Kuiperi a duna su comentarionan durante su discurso.
Padu a yega di pinta hopi den su bida y bo ta haya nan den hopi lugar entro otro e biblioteca di Aruba. Pa su pinturanan, el a haya varios diploma y el a plak nan na su cas como recuerdo. Esaki ta algo hopi animante p'e.
Distincion y premio[editá | edit source]
- Pa contribucion cultural,e famia Real Hulandes a eleva Padu como un cabayero di Oranje Nassau.
- Na e edad 75 aña el a haya e Zilveren Anjer.
- Lampe a ser honra cu e titulo como Doctor Honoris Causa na Maracaibo, Venezuela.
Premio Nacional Juan Chabaya Lampe[editá | edit source]
Minister Michelle Hooyboer Winklaar a introduci un premio cu lo wordo otorga cada 2 aña. E premio ta carga e nomber di e culturista mayor di Aruba, Padu del Caribe. Como reconocimento pa e persona Padu Lampe, un premio lo wordo otorga na e persona, grupo of instancia cu a destaca riba tereno di musica, literatura y arte como un premio di estimulo. E premio lo ta den forma di un suma atractivo. E prome premio a wordo otroga na Ryan Oduber.[3][4]
Busto[editá | edit source]
Julie Oduber a organisa cu 80 artista Arubiano, un homenahe na Padu na aña 2000 na Cas di Cultura. E fondonan recauda a sirbi como base pa crea e busto y a wordo amplifica cu e fondonan di Marcel Curiel cu ta omo di Raul Henriquez di Aruba Trading Company. E fondo a crea e busto y dia cu Mama di Cultura a haya su ceremonia di despedida na Cas di Cultura, Minister di Cultura, Ramon Lee a divulga e plan cu tin pa e plaza dilanti di e edificio, bira un plaza cu bustonan di e grandinan den cultura di Aruba. [5]
Lista di fuente[editá | edit source]
- ↑ http://www.arubaplaza.com/aruba-arubapedia/people/padu-del-caribe-padu-lampe.html
- ↑ http://www.bibliotecanacional.aw
- ↑ http://www.24ora.com/local-mainmenu-5/30184-prolongacion-di-inscripcion-premio-jc-lampe.html
- ↑ http://www.24ora.com/cultura-mainmenu-10/17210-minister-michelle-winklaar-a-institui-premio-nacional-qpremio-padu-lampe.html
- ↑ http://www.24ora.com/politica-mainmenu-18/11791-mike-eman-edificio-aki-a-sufri-e-mesun-consecuencia-di-pais-aruba.html
- Musica y Musici di Hulandes Antiyano...Edgar Palm
- Padu del Caribe...Revista “Ambiente”
- Documento archivo...Departamento Arubiana.


text:
Deportista di arte martial ta dal hende
ORANJESTAD.(AAN); Na warda di polis San Nicolas pa mas o menos 7’or di anochi a presenta e mucha homber di inicialnan C.R. di 18 aña di edad y el a pidi polis yudanza. E motibo cu e mucha homber a pidi yudanza ta debi cu e mucha homber di inicialnan E.R. cu ta naci na Sint Maarten kier bati’e. Polis a puntra C.R. ta kende ta e mucha homber E.R., pa identifica y ilustra polis den C.R ta, denunciante a bay pafor hunto cu e polis y a mustra un poster cologa riba cual E.R. ta aparece. Ta trata di un poster di actividad di “Muay Thai” cual E.R. ta un di e participante di Kick Boxing. Aparentemente E.R. lo ta biba den vecindario na unda C.R. ta biba.
Patruya a bay na e direccion y na caminda polis a topa cu e mucha homber E.R. y el a wordo puntra si e lo a dal C.R. y el a confirma cu si.
E.R. a duna polis su version y a splica e pakico, pasobra dos dia anterior, C.R. a wordo bati pa dos mucha homber cu ta usa droga. Awor C.R. ta acuse ora el a tope y bise di a dale. Debi na e acusacion E.R. a rabia y a dal C.R.
Polis despues di a caba scucha E.R. su version, agentenan a hala su atencion debidamente y a mustre tambe e consecuencia di ta maltrata hende den e caso ta referi na C.R.
Mas ainda un deportista mester por domina su mes muy en particular ora e ta practica arte martial.


text:
Republika di China
E Republika di China, komunmente konosi komo Taiwan, ta un estado den Ost Asia situa mas o menos 180 km for di e kosta ost di China. Subjecto na un disputo ku e Republika Socialista di China ku a lag'e ku relashonan diplomatiko limitá, e gobiernu di China awendia ta goberna e Isla di Taiwan, ku ta konsiti pa 99.4% di su teritorio, i tambe Pengu, Kinmen, Matsu anto otro islanan menor. Estadonan bisiña ta inklui e Republika Socialista di China na parti west, Hapon na parto nort-ost, anto Filipinas a parti suit. E kapital di Republika di China ta e siudad di Taipei.


text:
Hopi ciudadano tin cinco aña largo sin a ricibi nan retribucion mereci di impuesto
ORANJESTAD (AAN) – E tema di retribucion di impuesto ta sigui bin dilanti for di opinion publico.
Algun ciudadano ta considera un abuso total e hecho cu un placa cu ta di esnan cu a paga impuesto di mas, ta keda pa gobierno y tin personanan cu for di 2009 ta wardando riba retribucion (kiermen pa cinco aña largo), cual nunca a yega ni lo wordo paga tampoco.
Mientras tanto, nan sa cu nan ta pagando impuesto di mas, fuera di tur locual nan tin derecho di declara cu ta gastonan fuerte y cu tambe semper a conta pa pago di impuesto.
Esaki ta hipoteca, prestamo di auto, prestamo di banco, etc. Sinembargo, si oficina di impuesto ta haya cu un hende a paga menos di impuesto, e ora ey si e cobranza ta bin mesora y si no yega na un areglo hasta beslag nan ta pone riba salario, of ta tuma propiedadnan den beslag.
Hopi ciudadano tabata uza e retribucion pa adelanta pagonan na banco, pa bay afo pa motibonan di salud, pa drecha cas, of pa bay afo cu vacacion pasobra al fin al cabo, semper e tabata un derecho di e ciudadano pa hay retribucion di loke a paga di mas na caha di gobierno.
Lamentablemente, gobierno a dicidi di no paga retribucion di impuesto mas, locual tin hopi ciudadano ta considera como algo ilegal, pero e trahador practicamente no por haci nada riba esaki y tin cu guli manda abao e decision inhusto aki.


text:
Yiu di ex Minister haya cu arma ta liber caba
Asina huez comisario ta bringa crimen….
ORANJESTAD(AAN):– Un decepcion grandi ta loke polisnan y ministerio publico a keda cune mirando loke a sosode e siman cu a pasa. Lo ta bon pa huez comisario mes bin argumenta e motibonan cu a laga e yiu homber di ex minister Lee liber. Na Aruba cualkier huez comisario sa mucho bon riba e campañanan cu ta ser hiba e momentonan aki pa cu posesion di arma illegal.
Te hasta a duna oportunidad pa entrega arma.
Un ex polis unda a haya un arma illegal na su cas investigando un kiebro a keda deteni despues cu el a bolbe di Colombia. Den e caso aki no tin mucho diferencia. Na cas unda e yiu di Ramon ta biba tambe a haya un arma revolver caliber 38.
Segun version di e sospechoso e tabata tine warda pa un amigo. Despues di e detencion mesora fiscal a prolonga e detencion. Awor cu e ta sera y a presenta dilanti huez comisario el a ser laga den libertad.
Esaki ta netamente e huez comisarionan cu hopi biaha ta bin coy solo tres aña na Aruba y ta bolbe Hulanda cu henter famia lagando un caos atras den nos criminalidad. Ni pa respet ta tene esnan cu viola ley tras di trali.
Spera cu otronan cu ser deteni tambe core mesun suerte pasobra loke a sosode tin esnan di ministerio publico y polis basta rabia.


text:
July 18, 2013 / Lokal
...ayera... ABVO A TRATA PUNTONAN FERFELU DI DUANA KU MINISTER JARDIM ...Prekupashon: duana ta pèrdè 80 hende...
...di akuerdo ku minister di hustisia Nelson Navarro...
Defensor di pueblo ta konstatá na yüni....
DÒK ta poniendo base pa sentro marítimo INTERES GRANDI DI HOBENNAN PA HASI KARERA DEN DOK ...i futuro sentro marítimo di Kòrsou...
Abogado Eustatius ta mustra riba fayo den dagvaarding:
Pa di tres aña konsekutivo:
Di akuerdo ku e rango di Great Place to Work 2013
© 2013-15 Extra - Notisia di Korsou


text:
August 19, 2014 / Lokal
Ministerio Públiko ta informá
Segun MFK;
A disidí di pone solisitut habrí... AINDA TA BUSKANDO UN DIREKTOR PA SERVISIO DUANA ...Tin hendenan ku no ta apto, tin otronan ku no ta interesá...
...Relato anual Banko Sentral ta mustra défisit atrobe riba balansa di pago...
I-report
...Segun presidente di Banko Sentral: Ainda e kiebro DAE tin efekto...
...Splikashon Tromp riba posibel eliminashon lei konsenso...
Komersio di Saba;
CIBC FirstCaribbean ta kla pa ranka sali ku su
“BAN MOVE AWOR” PA NOS KURASON
© 2013-15 Extra - Notisia di Korsou


text:
DEPARTAMENTO DI CRIMEN ORGANISA DI POLIS A HACI 2 DETENCION
ORANJESTAD - A base diario Polis ta conta cu tip y informacion cu ta drenta via diferente forma na su departamento di recherche. Den e cuadro aki mes e siman aki a tende cu e homber C. Sigui Lesa
6 MOTIBO PAKICO ATIA TA FIRMA AZV PROTOCOL
ORANJESTAD - Siguientemente ATIA lo duna un splicacion di su posicion riba e firmamento di e protocol tocante e financiamento di e programa di salud AZV como parti di e proceso di Dialogo Social. Sigui Lesa


text:
Archivo di December, 2009
ORANJESTAD (AAN)— Diario Deportivo tabata presente den e ceremonia di entrega di premionan di ABBA Awards 2009, cual a tuma lugar recientemente na Club Primavera.
Como Mihor Catcher di 2009, e premio a bai pa e hoben Jair Thompson di e team Red Machine, sigur un reconocemento bon mereci.
Siguientemente como Mihor Primera Base di 2009, e premio a bai pa e hoben Enrique Tromp kende tambe a ricibi e premio como Champion Home Runner di 2009.
ORANJESTAD (AAN)— Dia 17 di December Dojo Boye tabata tin nan ultimo training pa aña 2009, tur mucha hasi nan best pa bin aunke tabata vakantie caba pa yega dojo y cumpli cu nan training.
Dojo Boye a regala tur mucho un regalito di Pasco pa asina tur hende keda contento, tambe a rifa un cellular cu a keda den man di Laura Martinez.
Pasobra asina por wak kico e efectonan ta
ORANJESTAD(AAN): Diaranzon lider di fraccion di PDR parlamentario Andin Bikker a bisa cu su partido for di pafo di Parlamento a participa den demostracionnan contra aumento di invoerrechten y accijnzen na 2006.
Na 2006 tambe PDR a participa na demostracionnan contra introduccion di BBO.
El a sigui bisa cu e tema di BBO tabata un tema central den e eleccion cu a caba di pasa.
Te unda sinberguenzura di hende por yega…
Shon No Maduro y Peter Smith tabata gana miles sin traha…
ORANJESTAD(AAN): Na Aruba tin biaha bo ta mira cierto cos pasa y bo ta puntra bo mes con sinberguenza un hende por ta. Na AZV tabata tin un maneho hopi desastroso.
Ora cu algo asina pasa bo por culpa tur esnan cu a hiba e maneho. E directornan y tambe esnan den e hunta di comisario ta culpable di e maneho malo den AZV. Un bin decision di e gobierno nobo ta pa manda e dos directornan nombra politicamente cas. Hunto cu nan naturalmente mester manda tambe e board completo di AZV. Tin cu sa con mucha manda nan tabata ta di e gobierno anterior y nan mes a entrega retiro. Mientrastanto tin dos cu no kier bay.
Segun Juan David Yrausquin
ORANJESTAD(AAN): Juan David Yrausquin di e fraccion di AVP tambe a hiba palabra durante e reunion publico den parlamento.
E parlamentario ta haya hopi straño di con awe oposicion ta contra pa elimina BBO.
Ainda despues di eleccion den conseho di ministronan gabinete Oduber a dicidi cu nan mes lo bay elimina BBO.
Sin generaliza, Abogado mr. Duijneveld ta haya cu:
ORANJESTAD (AAN) — No obstante su criticanan riba e sistema di Ministerio Publico na Aruba, mr. Duijnevel no a generaliza y a expresa su opinion riba PG, ken e ta considera un persona capacita.
Tampoco e ta mira henter Cuerpo Policial como corupto, pero si tin cierto elementonan cu e ta considera un berguenza nacional.
“ Nos mester tin tur confianza den nos sistema hudicial pa nos por drumi trankil. Personalmente, mi ta kere cu den e Procurador General actual nos tin un hende cu tin capacidad, pero tambe e tin hopi trabao pa haci den su mesun cas. Nos tin polis hopi bon y di calidad halto, algun di nan bon amigo di mi. Pero, lamentablemente, tambe nos tin elementonan cu ta un berguenza pa nos pais Aruba, trahando den husticia”.
Esaki ta e motibo pakico e nivel di Staten no ta keda eleva!
ORANJESTAD(AAN): E network social Facebook a bira un medio cu hopi tin acceso na dje, casi por bisa cu pa minuut e tin un atencion. Ta bon pa cierto hendenan realisa cu e por ta un bon medio pa yuda den educa y concientisa un pueblo, pero no pa haci redo of skirbi cosnan cu no ta corecto ariba dje.
Ta tristo pa mira con un persona manera drs. Xiomara Maduro, protehida di e lider di MEP, sr. Nel Oduber, hasta Nel a cede su asiento pe, ta sinta skirbi disparate ariba Facebook na lugar di haci su trabao den Staten. Xiomara por a usa su tempo mihor door di sinta scucha con otro parlamentarionan cu experiencia grandi, kisas di su propio partido por siñe con pa hiba politica.
Abogado Duijneveld skirbiendo buki:
ORANJESTAD (AAN) – Un declaracion bastante fuerte ta loke Abogado mr. Edwin Duijneveld a duna ayera, den conferencia di prensa, dirigiendo su mes na e sistema di Ministerio Publico.
“ Amigonan cu ta traha den Ministerio Publico mes, ta bisa mi: ‘Edwin, mehor bo keda keto pasobra esnan encarga cu bo caso, lo haci todo por todo pa ‘hodebo’. Algun colega Abogado a bisa mi pa mehor mi ta cauteloso pasobra tin algun elemento den e Cuerpo, cu ta capaz di cualkier cos. Akinan sinta, mi ta sigura un y tur, cu hamas lo mi cera pa inhusticia, cera mi boca pa manipulacion, y cera mi boca pa corupcion! Pa e motibo ey tambe, awe, mi ta anuncia cu mi ta bezig ta skirbi un buki, na unda lo mi mustra na placa chikito, con putri nos sistema hudicial ta, con manipulacion ta tuma lugar, con hende ta abusa di nan poder, nan posicion, den nos sistema hudicial”, mr. Duijnevel a expresa.
Parlamentario Lainda Westerhof:
Cu reduccion di 1.5% ya caba pueblo lo haya un alivio!
ORANJESTAD (AAN) – Den conferencia di prensa di fraccion di AVP, Parlamentario Laida Westerhof a elabora tambe tocante e ley pa reduci te elimina BBO.
El a señala cu e ultimo dianan ta worde bisa hopi, den cierto medio di prensa, cu AVP ta “bulldoze” cu eliminacion di BBO. “Pues, un palabra nobo cu nos a haya”, e dama a expresa.
ORANJESTAD (AAN): Faltado algun dia pa cambio di aña ainda ladron ta sigui horta, nan ta ni respeta Pasco, nan no ta preocupa cabez ni cerebro ya ta asina troci cu e unico cost a aparece ta e letternan H.O.R.T.A.
Entre otro na Kudawecha ladron a kibra drenta horta dos horologe un ta un holoshi Citizen balor di 300 Florin y tambe un Rolex su balor ta 4.000 Dollar.
Tocante caso pendiente riba su persona:
Cu e seguridad cu lo sali liber di tur acusacion
ORANJESTAD (AAN) – Abogado mr. Edwin Duijneveld a yama un conferencia ayera mainta, pa alerta riba un especulacion eroneo cu tin riba caya, cu ayera el a haya un yamada di Ministerio Publico pa presenta na Corte, 11 di Maart di 2010.
“Boso tur sa cu algun siman despues di e welga di trahadornan publico, mi a worde deteni pa un par di dia, supuestamente riba sospecho cu mi a yuda un cliente di nos oficina, señor Luis Mansur, cu ta den bancarota desde 2002 y sconde placa pa e curator y asina perhudica esnan cu e ta debe.
ORANJESTAD (AAN): Nan a reuni pa nan Cena di Pasco, special y unico.
Aki por mira e grupo di OC Besloten team, kendenan a reuni dia na Aquarius Restaurant pa nan Cena di Pasco.
ORANJESTAD (AAN): Diamars anochi a drenta informacion na polis cu na un cas situa na Tanki Leendert a surgi problema familiar.
Patruya di Noord a acudi na e adres y polis papia cu e señora M.R.T. naci na Peru di 50 aña, e ta declara cu su nieta di 5 aña a worde maltrata pa e boyfriend di su yiu muher inicialnan J.S.R. di 22 aña cu ta e homber A.W.
Dos funcionario halto lo bay cas den 2010….
ORANJESTAD(AAN): Aña 2010 lo bay habri y accion di gobierno ta bay cuminsa. Dos funcionario tabata sperando e momento y awor parce e momento a yega.
E maneho hiba den un fundacion di gobierno ta den duda for di hopi tempo. Awor cu gobierno a cambia nan tin confirmacion di e mal maneho aki. DIARIO tin informacion cu e prome dialuna di aña 2010 loke hopi tabata sperando lo bay sosode. Tur dos funcionario encarga cu e maneho di e fundacion ta bay cas. Lo bay investiga den tur profundidad e maneho interno di e fundacion.
Minister Otmar Oduber
ORANEJSTAD (AAN): Aña 2009 tabata uno yen di reto, yen di situacion dificil no solamente pa nos pida baranca, pero pa mundo henter, pero tambe e tabata un aña di cambio, un aña di un comienzo nobo yena di speranza pa un mihor futuro pa cada un di nos.
E aña aki pueblo di Aruba a duna nos partido AVP a confianza pa goberna cu mayoria absoluto nos isla pa e siguiente 4 añanan. Nos a presenta un plan Aruba Ariba cu a worde traha a base di hopi estudio y consulta no solamente cu expertonan pero tambe cu pueblo en general, caminda a duna tur e atencion na e aspectonan cu nos sociedad kier pa nan worde atendi. 29 candidato riba e lista berde, hunto cu hopi di boso a traha duro, a papia, a scucha y a demostra e vision, amor y deseo pa un mihor Aruba worde crea. Asina 25 di september, pueblo di Aruba a duna nos e sosten pa logra e vision aki.


text:
Hospital ta hopi yen
Gerencia ta suplica docternan pa manda patient cas
ORANJESTAD (AAN)* For di un carta cu ta circulando rond, por tuma nota cu gerencia di Hospital ta haci un peticion pa specialistanan haci e cama nan ocupa bashi mas pronto cu ta posibel. Esaki pa motibo cu e hospital ta asina yen cu no por tuma patient nan di emergencia y ta urgi e diferente specialistanan pa riba termino corto manda nan patient nan cas pa asina logra haya lugar den hospital. E carta aki ta bin mesun momento cu un patient grave no ta wordo interna den hospital pa falta di cama y ta bin ta fayece.
Ademas gerencia di hospital ta mustra cu riba tur piso tin cama extra y hasta e ICU/MCU ta yen. Hospital den esaki a tuma su precaucion y ta opta pa e protocol “gemend”. Tur docter di sala ta wordo pidi pa mira cua ta e patient nan cu ya por bay cas lihe y pa busca acuerdo cu e specialista pa haci esaki mas lihe cu por.
Den e carta hospital ta pidi cooperacion cu specialistanan y tanten cu e ta responsablemente medicamente. No por evita cu hospital lo keda cu cama extra riba e afdeling nan. Otro medida cu hospital a tuma ta cu den sala di operacion, pa loke ta e schedule of programa lo baha drasticamente e cantidad di operacion nan. Especialmente pa diahuebs y diabierna.
Te na e momentonan aki hospital tin un caso di patient di dengue y e situacion di un cantidad di patient di dengue lo wordo y lo keda monitoria. E carta a wordo manda diaranzon ultimo.


text:
Cumpleaños Diasabra 29 December 2012
SORPRESA!! Awe nos ta canta HBD pa e chik cool di angochi MELIZA WERKEMAN
bo ta haya felicitacion di bo mayornan, rumann y bo sobrinann.
un macuto di sunchi y brasa di parti bo dos amor nan nayeli y rodymar
nos ta pidi Dios pa drama su bendishon ariba bo cu hopi aña mas di bida,salud, amorrr y felicidad, nos ta cla pa celebra bo BIG B-DAY cu hopiii shot shot shot.. enjoy bo dia mel di parti caro,laika,idy,yenni,melisa y geraldine..
awe nos tanchi mas dushi y
stima nakisha chong a haci aña
xade y xena y xavi ta manda bise
tanchi nos ta bin come bolo
nos ta stimabo.
ayera la reina di aruba a haci aña,
cual ta nakisha chong
kisha ta haya hopi palabra di
pabien di e gang loko loko
cual ta JURAIMA-JAHAYRA-XIULISKA Y BELINDA
pabien kishaaaaaa
we love you
ayera 28 di dec nos na avon a supla
19 bela pa e prinses di avon
nos tur ta desea nakisha chong
hopi aña mas di bida.
nos ta spera tur su deseonan
worde cumpli.
kisha we all love you muahhhhhh
ayera 28 di dec e prinses di su mami y su papi a cumpli anja
e ta haya palabra di pabien di su mami magalie y brasa grandi y bendishon di su papi alex cu ta adore un mundo.
su ruman cu ta stime xiuliska ta regale un makuto di brasa.
e ta haya masha pabien y sunchi di su subrino y subrinanan, xade -xena y xavi
tambe su totto ta bise cu corda el a bira grandi, y ta desea hopi amor y bendishon pele.
happy b-day ta bay awe pa mi jack.
Dushi pabien! Hopi aña mas di bida y salud.
Bo sa ku bo rose stima bo
hooooppppiiii dushi.
Disfruta bo dia.
Awe nos ta canta happy birthday p’e prinses malcria di wela cu mami.
Aaliyah ta haci 4 aña awe y e ta haya masha pabien di su mami, papi, wela,
Welo, pedro, paola, su omo chikito dylan. Tambe di su madrina y padrino,
Leon, Sabrina, Steven, Serge, Gaby, Ruth, Leo, y tambe di su rumanan
Casey y Robert. Cu Dios yena Aaliyah su vida cu bendishon.
Hiep hiep hoeraaaa awe nos ta canta happy b-day pa tanchi su baby girl
Si asina mes awe aliyah(ija) e dora di kas ta di fiesta y ta celebrando su di 4 anja
E ta haya pabien diparti su mamie, papie, rumanan wela y welonan pero muy specialmente di
Frendall.zahid,andrison(koekoe) y di tanchi Zumy
Nos ta desea ija hopi aña mas bida y salud
Y tanchi ta spera ija stop di chupa dede y bira bn mucha


text:
August 16, 2012 / Lokal
Eksperto Rozendal ta premirá problemátika fèrfelu
..Segun VBC...
Kibrando tur spekulashon
Konforme artíkulo 64 di regla parlamentario
Un di e aspektonan di e kampaña di PAR:
PAR ku 10 punto pa yega na un mihó Kòrsou: BAHA OB, PONE BEK E FONDO PA PAGA SKOL I INTRODUSI LOTO Esaki ta algun di e 10 puntonan
Lider di partido PAR Sra. Emily de Jongh-Elhage:
...20 ougùstùs...
PAR lo sòru pa:
...Asosashon Komersio i Industria ta boga...
...Presidente Parlamento Asjes: garantia di sigui vigilá interes general...
© 2013-15 Extra - Notisia di Korsou


text:
E articulo a wordo bon ricibi pa nos lectornan y mas informacion a bin acerca. Por ehemplo cu riba tereno di construccion tambe tin kehonan cu nos mes corant a yega di haya di trahadornan cu a keda di mal trato y falta di pago di contratista Venezolano.
Tambe tin indicacion cu e inversionistanan aki ta hayando tur cos masha facil mes, pa lanta negoshi na Aruba, mientras cu pa e yiu di tera mes tin cantidad di rekisitonan cu ta wordo exigi di nan, djis pa habri un negoshi chikito unda hopi traba ta wordo poni. Esaki ta locual negociantenan local (di e poconan cu a resta) ta laga sa.


text:
Izaline Calister
Izaline Calister (Kòrsou, 9 mart 1969) ta un kantante i kompositor di kantika. El a biba na Kòrsou te edat di 18 aña. Awendia e ta biba na Groningen (Hulanda). Su músika ta kontené un meskla di elementonan karibense i djès. E ta kanta na Papiamentu.
Durante di su hubentut, Izaline Calister a kanta den e kornan Perlitas i Grupo Forsa. Na 1995 e tabata kantante di Deco Deco, un banda lokal na Korsou. Di e ora ei el a hasi paseo ku varios banda. Na aña 1998 el a funda The Izaline Callister Band. Su promé álbum, Soño di un muhé (aña 2000), tabata hopi popular na Kòrsou.
Izaline su ultimo album lo sali den luna di mei 2009.
Linknan eksterno[editá | edit source]
- [1] - Portal ofisial di e artista


text:
Boneiru
Bonaire (òf Boneiru) tawata un isla di e Antias Hulandes, país outónomo di Reino di Hulanda, i ta un di e islanan ABC (Aruba, Boneiru i Kòrsou). E kapital ta Kralendijk, i e stablesimentu mas bieu ta Rincon. E idiomanan mas komun ta ingles, spañó i papiamentu. E idioma ofisial ta hulandes. Kòrsou a haña su Status Aparte hunto ku Sint Maarten, riba 10 di oktober 2010. E resto di isla ku ta Boneiru, Saba i St Eustatius ta munisipio di Ulanda, asina yama isla-BES
Boneiru tin un area di 288 km² (111 mia²). Den e senso di Antias Hulandes di 2001, e populashon tabata 10.791 habitante, lokual ta nifiká un densidat di populashon di 37 habitante pa kilometer kuadrá. Den 2004 e populashon tabata aproksimadamente 10.185 habitante. Klein Bonaire tin un area di 6 km² i no ta habitá.
Historia[editá | edit source]
E promé habitantenan di Boneiru tabata e kaiketionan di Venezuela, ku a yega e isla banda di aña 1000. E úniko restantenan di e indjannan aki ta entre otro e pinturanan di kueba den bisendario di Onima na kosta ost di Boneiru.
Na aña 1499, Alonso de Ojeda i Amerigo Vespucci tabata e promé europeanonan na Boneiru. Pasombra no tabata tin oro i e tera no tabata bon pa agrikultura, e spañonan no a kere tabata nesesario pa hasi e isla un kolonia. Nan a hiba e indjannan komo katibu na Sur Amérika pa traha riba plantashi. Na aña 1526 e spañonan a introdusí bestianan doméstiko na Boneiru.
Tambe tabata tin un komunidat den bisendario di Rincon ku tabata kas di algun pirata. Mayoria hende di e komunidat aki tabata prisonero.
E spañonan a perde e isla na e hulandesnan ku a invadí na aña 1633. E isla a kai bou di Wouter van Twiller, gobernador di Hulanda nobo, i bou di mandato di e West-Indische Compagnie. Nan a trese un kantidat chikitu di katibu pa agrikultura (mas tantu palu i maishi) i ganashi di salu.E katibunan ku tabata traha den saliña tabata biba den kasnan chikitu serka di nan, no mas haltu ku 2 meter. Por mira e kasnan aki ahinda na Boneiru. Sklabitut na Boneiru tabata abolí na aña 1863.
Na kuminsamentu di siglo 19, Gran Britania a invadí Antias dos biaha. Na aña 1816 ora tabata disidí ku Boneiru lo keda parti di Hulanda, e hulandesnan a traha Fort Oranje na Kralendijk pa protehá e isla. E faro di e forti tabata trahá na aña 1868. Salu tabata e fuente mas grandi di ganashi pa e isla. E produkshon a bira asina grandi ku a traha kuater obelisko pa guia barku na e saliñanan.
Na siglo 20 a renobá e haf i a traha e aeropuerto Flamingo International Airport. Na aña 1936 hòmbernan a haña derecho pa vota. Durante e Segundo Guera Mundial a traha un kampo di konsentrashon riba e isla pa alemannan i nazinan hulandes enkarselá. Bou di Reina Juliana, Antias a bira un parti outónomo den Reino di Hulanda na aña 1954.
Nòmber[editá | edit source]
Tin varios teoria di kon Boneiru a yega na su nòmber. Hopi hende ta kere ku e ta di e palabranan "bon aire" na franses, ku ta nifiká "bon airu", pero no tin ningun prueba ku esaki ta hecho. Un splikashon mas mihó ta ku e ta di e palabra Karibe "banare", ku ta nifiká algu manera "tera plat" òf "tera abou". E indjannan a kompará e tera relativamente plat di Boneiru ku e serunan haltu di Sur Amérika.
E spañónan a deskubrí ku e indjannan tabata yama e isla "Boynay". Nan a tuma e nòmber aki i despues di tempu bou di e hulandesnan, esaki a bira "Bonaire".
Un otro splikashon ta ku Bonaire ta bin di "Boy Nayil", e nòmber di e yu di e dios mayor ku tabata tin forma di un kolebra di plata. E indjannan tabata yama e isla "Boy Nayre" ku ta nifiká "kas di e kolebra di plata".
Populashon[editá | edit source]
Boneiru tin mas o menos 16.000 habitante. Gran parti di e populashon ta katóliko. Riba esaki tin un komunidat chikitu protestant i e kongregashon evangéliko ta kresiendo lihé (mas o menos 10% di e populashon).
Polítika[editá | edit source]
Boneiru ta parti di Antias Hulandes for di 1954. E gobiènu insular ta na Kralendijk i e gobièrnu di Antias ta situá na Willemstad, Kòrsou.
Riba 10 sèptèmber 2004 a tene un referéndum, unda 59% tabata ke ta parti di e Reino di Hulanda. Solamente 16% tabata ke pa e situashon keda manera e ta, dus parti di Antias.
Salu[editá | edit source]
Boneiru tabata un di e eksportdornan mas grandi di salu pa Merka pa basta aña, i ta kontinuá di hasi esaki ku un sistema di ganashi di salu ku no ta hasi daño na medio ambiente. Hasta den siglo 15 hulandesnan tabata uza katibu pa gana salu, uzando e mesun método di evaporashon ku ta uzá awendia, pero na un eskala mas chikitu. Produkshon di salu ta kubri gran parti di e parti zùit di e isla, i ta manehá pa e gigante industrial Cargill.
Dùikmentu[editá | edit source]
Boneiru ta konosí komo un ekselente pa Sambuyamentu i ta konsiderá komo un di e mihó lugánan pa dùik i snòrkel na mundu. E isla ta rondoná pa un ref di koral ku ta fasil pa yega for di e kostanan wèst i zùit. Ademas, e kosta kompletu di Boneiru tabata deklará un santuario marino, asina preservando e bida marino. E ref di koral rònt di Klein Bonaire ta hopi bon preservá, i ta atraé dùikdó i snòrkeldó.
Banda di e bida marino, Boneiru ta famá pa su populashon di flamingo i su santuario di buriku.
Washington Slagbaai National Park, ku ta kubri gran parti di e parti nort-wèst di e isla, ta un preservashon ekológiko. E punto mas haltu di e isla, Seru Brandaris, ta den e preservashon aki i tin un bista kompletu di henter e isla.
E Lac na e parti ost di e isla ta un lugá ideal pa windsurf.
Linknan eksterno[editá | edit source]
- Sitio ofisial di Boneiru
- www.gov.an - Portal ofisial di e gobièrnu di Antias Hulandes
- Bonaire-gov.an - Sitio ofisial di gobièrnu di Boneiru
- BonaireEconomy.org - Department of Economic & Labour Affairs (DELA)
- bonaire flickr.com
- Bonaire Eiland van rust


text:
Latin Vulgar
Latin Vulgar of Latin di Pueblo (den Latin, sermo vulgaris) tawata un lenga cu hende particular tawata papia e manera: cunukero, trahado y hende cu no tawatin educacion, en general e hendenan di menos clase. E scritura ta casi mescos cu di Latin Clasico. E tawata lenga no-standaard, p'esey nunca tawatin un ortografia oficial y Latin Clasico tawata uza pa skirbi so. Latin Clasico ta origen di Latin cu tawata wordo papia p'e hend'i Roma. Despues di tempo, menos hende tawata papia Latin Clasico y na final e idioma a cambia pa Latin Vulgar. Pa un tempo e universitario- y academiconan tawata papia Latin Clasico y nan tawata skirbi buki na Latin Clasico ainda. Awendia niun hende ta papia e mas, cu expecion di hende cu ta studia Latin y e pastoornan di Misa Catolico Romano.


text:
Monclova-ciudad Frontera
Mostrando resultados 1 a 1 de 1
Dr.Juan Miguel Tenorio Armendariz medico angiologo
Angiologo cirujano vascular en calle hidalgo 33o sur centro especialista en circulación, varices, pie del diabético, gangrenas, láser, embolias, aneu...
Restablecer
Restablecer
| Cirugia con laser en San Luis Potosi | Cirugia con laser en Zacatecas | Cirugia con laser en Rio Verde | Cirugia con laser en Fresnillo | Cirugia con laser en Cuauhtemoc | Cirugia con laser en Tamazunchale | Cirugia con laser en Monclova-ciudad Frontera | Cirugia con laser en Cajeme | Cirugia con laser en Mexicali | Cirugia con laser en Gustavo A Madero
Cirugia con laser en Baja California | Cirugia con laser en Coahuila | Cirugia con laser en Distrito Federal | Cirugia con laser en Distrito Federal | Cirugia con laser en Michoacan | Cirugia con laser en Michoacan | Cirugia con laser en Nuevo Leon | Cirugia con laser en Nuevo Leon | Cirugia con laser en San Luis Potosi | Cirugia con laser en San Luis Potosi | Cirugia con laser en Sonora | Cirugia con laser en Sonora | Cirugia con laser en Zacatecas | Cirugia con laser en Zacatecas


text:
Playa y becindario sin coriente pa un ora
ORANJESTAD(AAN):Tabata den careda di 6:10 di atardi ora varios bario den Playa for di Centro di Ciudad, Madiki, Sta Helena, Ponton, Tanki Flip a keda sin coriente. Na algun bario a sinti coriente dip un rato. Renaissance Marketplace, Convention Center, Mall a keda sin coriente. Tabata algun rato despues cu Minister Visser a habri e Expo Beauty ora coriente a bay por completo lagando publico den scuridad. Seaport Casino a saca tur esnan cu a bin purba nan suerte pafor mescos tabata e scenario den The Cinemas cu a cera su porta te ora cu coriente bin bek.
Restaurantnan den Renaissance Marketplace a keda opera pa mantene nan clientela contento. Ta sospecha un flash-over den Schakelstation Oranjestraat a laga e areanan sin coriente. Alrededor di 7 or di anochi algun area afecta a haya coriente bek.
Esaki ta mas cu e di 5 biaha den luna di April cu algun bario a keda sin coriente accidentalmente of pa fayo tecnico.


text:
Konstitushon ta e prinsipal dokumento di estado di Hulanda. Konstitushon ta e lei supremo di Hulanda. Na 1814 a promulgá Konstitushon Hulandes. E aktual Konstitushon ta data di 1983. Konstitushon ta kontené tur regla tokante nos organisashon polítiko i nos derechonan fundamental.
Konstitushon ta kontené:
- derechonan fundamental, ku ta duna siudadanonan e libertat pa, sin intervenshon di outoridat públiko, biba i partisipá den sosiedat i polítika. Ehèmpel di derechonan fundamental ta:
- libertat di ekspreshon
- derecho riba privasidat
- derecho di voto
- derecho riba trato igual
- prinsipal reglanan di organisashon di estado hulandes ta stipulá, entre otro:
- e manera ku ta nombra o elegí entidatnan estatal (manera parlamento, gobièrnu i huesnan) i loke ta nan tarea- i kompetensianan;
- kon traha lei i kon kambia Konstitushon mes;
- gobernashon di provinsia i gemeente.


text:
John Lennon
John Winston Ono Lennon, MBE (Oktober 1940 – Desember 1980) tabata un musiko, kantante anto skibidó di kantika Ingles ku a rsibi fama internashonal komo un di e miembronan fundado di e banda The Beatles. Lennon i Paul McCartnney a formá un di e partnershipnan di skibi kantika mas suksesvol di siglo 20.
Nansé na e suidat di Liverpool, Lennon a bira involvi den e movementu di skiffle anto komo un hoben e tabata parti di su prome banda, "The Quarryman, ku poko-poko a bira The Beatles na 1960 e grupa a kuminsa disentegra anto a kibra na 1970, Lennon a kasá ku japones Yoko Ono i a lansá ku karera solo anto a traha varios album aklamá inkluiendo, John Lennon/Plastic Ono Band anto Imagine, anto kantikanan ikoniko maneran "Give Peace a Chance" anto "Imagine ".


text:
Reunionnan di Testigonan di Jehova
Haya sa mas tocante nos reunionnan. Busca un luga di reunion cerca di bo.
Kico Nos Ta Haci na Nos Reunionnan?
Dos biaha pa siman testigonan di Jehova ta bin hunto pa adora Dios. (Hebreonan 10:24, 25) Tur hende ta bonbini na e reunionnan aki. Kico nos ta haci eynan? Nos ta analisa loke Bijbel ta bisa y ta siña con nos por aplica su siñansanan den nos bida.
Na mayoria di nos reunionnan esnan presente por expresa nan mes mediante comentario. E reunionnan ta cuminsa y caba cu cantica y oracion.
Bo no mester ta un testigo di Jehova pa asisti na nos reunionnan. Un y tur ta bonbini. Entrada ta gratis. No ta pasa collect.
Conmemoracion di e Morto di Hesus
Un biaha pa aña na miles di sitio rond mundo, nos ta conmemora e morto di Hesus. Nos ta haci esey pasobra el a manda su siguidornan: “
Sigui haci esaki na mi memoria.” (Lucas 22:19) E siguiente conmemoracion lo ta diabierna 3 di april 2015. Nos ta invita bo pa e ocasion special aki. Entrada ta gratis y nunca no ta pasa collect.


text:
Cumpleaños Diahuebs 22 Januari 2015
Awe 22 januari 2015
ta cumpli un aña mas di bida,
LOUDESKA FLANEGIN.
E ta haya felicitacion di parti su tata Erwin, su mama Lourdes y ruman Alwin.
Tambe e ta haya pabien di su tanta y omonan, specialmente di su tres amornan Aidan, Izania y Mason.
Full famia ta desea Loudeska hopi aña mas di bida y salud. xoxoxo ”
Awe 22 di January ta cumpli 8 aña e princes grandi di cas
Dayenne Paesch
hopi brasa cu sunchi ta bin di
party su mami Melushka papi
Rudi rumann Dayron Dylien
henter famia Paesch Geerman
Angela cu nos popchi pasa un
super dushi dia hunto cu su
amigo/a nan di Colegio Santa
Famia y Chaz Model & Talent
School ..Hiep hiep hoeraaa
Awe 22 di januari nos ta canta happy b-day pa e princess di cas
Dayenne Paesch
e ta haya pabien di su mami
Melusha Paesch su tata Rudi
Paesch su warda espalda
Dayron Paesch y Dylien
Paesch su welanan welo tanta
omo prima primo y demas
famia Paesch Geerman Wernet
Angela y sin lubida su
amigo/amiganan di Colegio
Santa Famia y The Chaz Models Club
Awe nos kier a manda
un Bendishon pa
JULISSA KOCK
pa e por kumpli hopi hopi anja
mas di bida , Feliictacion ta
bin muy especialmente di su
dushi Tony , su 2 yuinan
Leandro ku Julie-Anne tambe
di su yui di kriansa David , su
mama, tata y rumanan di tursu amiga/onan muy especialmente di Familia Tromp, Kock de cuba , Schaarbaay y der Meer di tuuuur tuuur su hendenan ku ta stimele na Aruba, Curacao y Hulanda. y muy especiaalmente di su unico HIJA Lily na Korsow.


text:
Departamento DCA ta uni na e homenahe nacional di Hubert Lio Booi
ORANJESTAD (AAN): Departamento di Cultura Aruba (DCA) ta hopi contento di por anuncia tambe pa e homenahe nacional na Sr. Hubert Lio Booi, kende ta un baluarte grandi di cultura, artista multifacetico, promotor y prome director di antes Instituto di Cultura Aruba (I.C.A.).
Den servicio na DCA nos tin su prome secretaria den persona di Señora Marlene Lampe, Sr. Robert Scharbaay, kende a haci diferente funcion y Sra Maritza Erasmus, un artista y escultor profesional, tur hunto trahando for di tempo di I.C.A.
Ora papia di Sr. Juan C. Padu Lampe y Sr. Hubert O. Lio Booi ta dos persona cu un trayectoria grandi den cultura, artsita multifacetico y ambos co-autor di nos himno ‘Aruba Dushi Tera’. Kendenan ainda ta celebrando mei mei di nos. Semper nos ta recorda Sr. Rufo Wever d.f.m. kende tambe ta co-autor di nos dushi himno nacional. Sr. Lio Booi ta autor tambe di e himno nacional di Boneiro.
Sr. Hubert Odulio ‘Lio’ Booi a nace na Nikiboko, Boneiro riba dia 25 di juli 1919. Mayoria parti di su bida el sirbi nos pais Aruba. Kende cu for di 1937 a bin establece akinan.
Como hoben el a cuminsa traha na ‘Hollandsche Banki Unie’ den departamento di contabilidad. Despues di sigui diferente diferente curso Hubert ta bira ‘Algemene Procuratiehouder’ di e banco unda el a traha 23 aña largo.
Den su carera profesional Lio a traha na 1960 na ‘Water en Energiebedrijf N.V.’ (W.E.B.), den departamento di contabilidad. Na e mesun aña E ta bira Hefe Suplente na Toeristenbureau. E tabata Hefe Suplente tambe na Arubaanse Voorlichtingsdienst (banda di e conocido poeta Nicolas A. Piña Lampe).
Na 1963 ta bira Hefe di Departamento di Cultura y Educacion (Cultuur en Opvoeding). Di 1978 pa 1980 Hubert ta Hefe di Instituto di Cultura Aruba, pa despues bay cu pensioen. Sr. Booi ta un persona dedica, versatil y cu amor grandi pa su cultura y idioma Papiamento.
Premio y Condecoracion ricibi: Ata aki lista di e premionan cu el a ricibi (*) “ANV Neerlandia Prijs”, como miho alumno den idioma Hulandes. (*) “Orden Francisco de Miranda”. (*) “Officer in de Orde van Oranje-Nassau”.
Tambe: (*) “Gran Mariscal de Ayacucho”. (*) “Aruba Quality Foundation Vision 2005”. (*) “Paul Harris Fellow Award” di Aruba Rotary International. (*) Noveno Festival Internacional di teatro dedica na Hubert Lio Booi na 1994. (*) Reconocimento di ‘Cultureel Centrum Aruba’ (CCA) na 1994. (*) Homenahe y exposicion dedica na Hubert (Lio) Booi organiza pa Biblioteca Nacional Aruba, titula “ E Flamingo Arubiano” na 1998. (*) ‘Premio Motito y Rufo Wever’ ta duna homenahe na Hubert ‘Lio’ Booi. (*) Premio Papiamento “Cadushi di Cristal” na 1999.
El a bira tambe Ciudadano di Honor di Bonaire na 2000.
Reconocimento door di ‘Comision Celebracion Dianan Nacional’ en conexion cu “25 aña Himno y Bandera y 15 aña Status Aparte”, na 2001. Tambe di Union Mutualista Bonaireano, na 2001.
Interesnan: Sr. Booi tin conocemento di diferente idioma entre otro Latin cu el a siña cerca Pater Rogmans na Noord. Ruso el a studia na Den Haag cerca e maestra Natasha de Vries di Universidad di St. Petersburg.
Actividadnan social: Sr. Lio tabata promotor y motor tras di bida cultural na Aruba y di idioma Papiamento.
Co-fundador di ‘Circulo Arubano Pro Arte’ (“Arubaanse Kunstkring”). Miembro di directiva di ‘Sociedad Bolivariana’. Motor tras di e organizacion “De Trupialen” hunto cu Frere Alexius. Sr. Booi a skirbi pa “De Trupialen” hopi cantica manera “Chanita” y Sr. Padu Lampe tabata pone e musica. E tabata organizador di exposicionnan “Arte Popular”.
E tabata Secretario di Comision di Papiamento (spellingscommissie Daantje en Maduro). Y miembro di Comision “Himno Aruba Dushi Tera”.
Actividadnan artistico, e.o. e ta Actor. Sr. Hubert Booi a actua den diferente comedia;
Autor y poeta: Autor di diferente obranan di teatro manera: ‘E Perla di Caribe’, ‘Triunfo di un piscado’, ‘Golgotha’ y ‘Amor di Kibayma’. Hubert a skirbi diferente ensayonan y cuenta.
Sr. Hubert tin poesianan dedica na su señora Floraquentina Coronel, su yiunan, pero tambe el ta skirbi poesia pa diferente ocasion. Autor di hopi texto pa cantica pa mucha cu ta forma ya parti di nos repertorio tradicional. E himno nacional di Boneiro ta skirbi pa Sr. Hubert Lio Booi.
Hopi trabao di Sr. Booi no ta publica ainda. Gran parti di su trabao ta den e coleccion di “Ito Tromp” den e departamento di ‘Arubiana’, na Biblioteca Nacional Aruba. E coleccion ta consisti di leyenda, ensayo, cuenta, poesia, cantica y obranan teatral.
Pintor: Sr. Hubert a haya les di pintura di maestro Luigi Tossati na Costa Rica. El a expone diferente biaha hunto cu otro pintornan di Aruba por ehempel den ‘Vision’ Aruba. Na juni 1998 Biblioteca Nacional Aruba a organiza un exposicion di cuadro titula, “E Flamingo Arubiano”.
Musico: El a skirbi masha hopi musica y el a traduci hopi cantica.
Orador y declamado: Na diferente ocasion cultural Sr. Hubert ta declama poesia. E ta worde acerca regularmente pa diferente instancia como orador y maestro di ceremonia. E ta duna discurso riba diferente tereno por ehempel: Desaroyo di Papiamento, Cultura di Aruba y Cultura Griego…
Docente di Papiamento y Pintura: Otro actividadnan: Sr. Hubert tabata narador di e programa di television masha gusta “Nos Tera”.
E tin un sin fin di trabao literario: pa teatro, texto pa cantica, traduccionnan, Radio Novela (adaptacion y traduccion), ensayo, storia cortico y poesia.
Departamento di Cultura Aruba (DCA) ta orguyoso di Sr. Hubert Lio Booi, kende ta un persona cu ta sirbi como ehempel pa hopi di nos cu su trayectoria amplio riba tereno cultural na Aruba. Director, directiva y personal di DCA ta felicita Sr. Booi, su yiunan, famia y amigonan cu e 93 aniversario. Pabien Shon Lio. Pabien Aruba. Aruba ta di fiesta.


text:
Informacion y concientisacion ta keda primordial den educacion di e comunidad riba cancer
Vocero di KWF Aruba drs. Lelicia Tromp:
ORANJESTAD (AAN): Recientemente a tuma lugar e charla tocante cancer di pancreas y cancer di colon organiza door di Koningin Wilhelmina Fonds Aruba. Vocero di KWF Aruba drs. Lelicia Tromp a splica cu e fundacion a cumpli 54 aña di existencia e aña aki. Aparte di duna sosten na pashentnan di cancer y nan famia, un di e metanan principal di e fundacion ta e aspectonan di prevencion y concientisacion.
Tin centenares di tipo di cancer y tin cierto factornan di riesgo cu nos tur mester tene cuenta cu nan. cancer no ta un topico agradabel y hopi biahah hendenanta evita di papia di dje te na momento cu e enfermedad aki toca na nan porta.
Esaki ta un momento devastador y aki ta unda cu KWF Aruba ta trata na duna e pashent y su famia e sosten necesario. Pero hendenan no mester warda te ora ta asina leu pa busca informacion y educa bo mes riba e enfermedad aki.
Pa e motibo aki tambe KWF Aruba ta enfoca hopi riba concientisacion di e comunidad.
Si bo kier mas informacion, bo por pasa libremente na e Centro di Informacion na Spinozastraat 9, net patras di watertoren na Oranjestad.


text:
November 7, 2012 / Lokal
TRAHADONAN UTS RABIA KU A KITA BELASTING RIBA INTERES DI SEN SPAR
JACINTA SCOOP-CONSTANCIA: WEGA POLITIKO TA HASI KU MI
...Broadcast a sirkulá fo’i trempan ku awe skol ta na kandela...
Di akuerdo ku sra. Marelva Jansen-Liberia....
Estadista Isebia no por kòrda ningun intento similar
Hernandez, George, Vieira Riberio i Hernandez DEMOCRAAT A KAMBIA 4 LIDER DEN 10 AÑA Krachinan rumbo pa di 5 lider den un dékada
...segun adaptashon/aktualisashon instrukshon...
algun ganadó ainda ta inalkansabel
Frakshon di PAR ta pidi.....
© 2013-15 Extra - Notisia di Korsou


text:
March 21, 2013 / Lokal
Minister Jose Jardim den almuerso di Adeck GOBIERNU A KOMPROMETE SU MES PA DUNA BEK NA 2015 ...awor ta hasi doló pero despues lo tin e alivio...
FKP a duna speransa di solushon
Minister di finansa Jose Jardim a bisa ku.... ORA TIN DI SOLUSHONA PROBLEMA E TA KOUSA DOLO ..... pero e sakrifisio ei mester ta bale la pena
...den tratamentu Hospital Nobo den Parlamentu Sulvaran a revelá: EDIFISIO PA SERVISIONAN GOBIERNU TA BAI TERENO AMSTEL ...i Ballast Nedam por ta esun enkargá ku e konstrukshon...
...segun Theo Jansen di USONA...
Sindikatonan i minister den GOA
...workshop riba tsunami a mustra...
FUTBOLISTA KONDENA NA KASTIGU PERO NO MESTER BAI SERA
Segun Superior Tobacco ta regla internashonal
© 2013-15 Extra - Notisia di Korsou


text:
January 24, 2013 / Lokal
TELETON DI CMO A YEGA NA 140 MIL FLORIN
MFK NI MAN NO TABATA DEN SALA NA KOMIENSO REUNION DEN PARLAMENTU
...segun parlamentario Jacinta Scoop-Constancia...
...Asistensia grandi na almuerso di Adeck ku minister Steven Martina...
...Falta masha poko pa...
ROXANNE I ZHOERELLA A DUNA MAVIS UN BON HALA DI SOTA
Hues a remarká bisando e hóben ku a menasa su tio... ALESSANDRO SU FUTURO TA DEN SU MES MAN ...E tin di mèldu na Reclassering i Formashon Sosial Obligatorio...
ERVIET NO KE HASI NADA PA KITA DI SU ADIKSHON
Refineria Isla a aprobá..
...di akuerdo ku minister Ben Whiteman...
© 2013-15 Extra - Notisia di Korsou


text:
Tremendo acogida pa tas duradero cu Michelle a parti den fin di siman
ORANJESTAD (AAN) – Matutino DIARIO a entrevista señora Michelle Winklaar, candidato number 7 riba lista di Partido di Pueblo Arubano “AVP”, ken a pasa den fin di siman na diferente supermercado pa parti tas pa haci compra.
Esaki a sosode tanto na Playa como na San Nicolas unda por a mira e candidato conversa cu diferente persona mientras e tabata parti e tas.
Michelle a comenta cu el a haya hopi atencion pa e tasnan den e supermercadonan cu el a bishita y e ta kere cu hopi hende ta aprecia cu nan por bay haci compra cu un tas di un material duradero, cu no ta di plastic, y esey tabata e idea tras di e proyecto aki.
Tambe nan a trece un tiki ambiente den e lugarnan bishita unda cu e acogida tabata fantastico, segun Michelle a menciona.
E mensahe tras di esaki pa e consumidornan ta pa nan stop di uza e saconan di plastic y uza esnan duradero cu cual no solamente por haci compra, pero por use tur dia, hasta pa bay trabao y beach.
Patras di e tas señora Winklaar a pone dichonan cu e ta tuma hopi na curazon y cu ta yude inspira su mes den bida y esey e kier a comparti cu e consumidornan cu ta bay uza e tas aki.
El a subraya cu Partido AVP ta cla pa un cambio na September proximo y e ta ripara cu hopi hende kier deposita nan confianza den e lista aki, pasobra nan ta bisa cu e ta un real team, ya cu ta trata di 29 candidato cu diferente capacidad cu tur ta bin pa yuda e pais completo.
Ademas tin hende ta bisa cu por fin nan ta mira un team completo, pues no candidatonan cu ta actua individual, pero hunto cu por trece e cambionan cu nos pais mester. Fuera di esey diferente persona ainda ta papiando di e parada di Diadomingo 23 cu tabata inmenso y nan ta wardando riba e ultimo simannan di campaña cu AVP ta bay trece hopi actividad y con nan por trece nan plan di maneho dilanti.


text:
Personal di KIA cu a cay mas atras den nan opleiding lo cuminza haya les e prome siman di october
Director di KIA: gradualmente ta bay sigui cu e otro klasnan
ORANJESTAD (AAN): Emilio Geerman ta director na KIA. Relaciona cu e protesta cu e trahadornan tabata tin ayera, a probecha di acerke mesora pa un entrevista y haya su comentario riba e protesta aki. Segun Emilio Geerman e no tabata sa mes cu tabata tin un protesta planea. E sa si cu tin tres punto di preocupacion cu ta existi na KIA. A indica cu e puntonan aki tin di haber cu e opleidingnan, e reorganizacion y atencion di gobierno.
Sr. Geerman a laga sa cu pa loke ta e organizacion, e coordinador di Minister di Husticia a traha un afspraak hunto cu P&O pa bay riba e raport di formacion cu tin den concepto.
Esaki a worde atendi y awor ta cuestion di prepare. E no sa di e fusion di DPO y P&O ta bay tin consecuencia cu e ta bay tarda. A enfatiza cu tin atencion di gobierno pa termina cu e “formatie raport”.
Riba e opleiding, a señala cu dia 1 di September a tuma un persona den servicio. E prome les ta pa cuminza prome siman di October cu opleiding cu e grupo cu a cay mas atras y gradualmente nan ta bay sigui cu e otro klasnan, a laga sa.
Pa loke ta su maneho, a declara cu e no por duna comentario sino tin nada concreto. “Nos ta habri cu nan, si nan tin na preocupacion nan ta bin y nos ta papia over di dje. Kico por y kico no por”.
CRITICA RIBA MANEHO DEN KIA
Un di e problemanan cu semper a existi ta e directornan of e top di e maneho na KIA. A splica e director di KIA, Emilio Geerman tambe riba esaki. El a expresa cu e por compronde nan preocupacion. A agrega cu den Directie tin hendenan cu hopi aña di experiencia den prison.
Tur e hefenan di departamento ta bin hunto y ta trata leynan cu nan tin cu ehecuta den un periodo pa monitor henter e situacion y gobierno tin te hasta dos experto hulandes cu ta bin periodicamente pa controla di na KIA a cumpli cu e recomendacionnan y e “timeframe” cu nan a stipula, a bisa.
Segun Geerman, tin un proceso di cambio cu no tur hende ta di acuerdo cune.
Banda di esaki a manifesta cu e ta considera cu e procesonan den KIA ta tardando. E ta un responsabilidad comun. E mes a propone na Januari pa trahe un “timeframe” cu pa 1 di Juli nan mester tabata cla cu e concepto prome cu mande pa gobierno, pero no a logra hacie pa e fecha ey, a indica.